
(Įprasta teisėkūros procedūra: pirmasis svarstymas)



Pakeitimas		1
Pasiūlymas dėl reglamento
9 konstatuojamoji dalis
	

	Komisijos siūlomas tekstas
	Pakeitimas

	(9)	Agentūra turėtų toliau prisidėti prie Sąjungos teisės aktų ir politikos, susijusių su cheminių medžiagų pavojais, rizika ir saugiu naudojimu, įgyvendinimo ir vykdymo užtikrinimo, kad būtų pasiektas aukštas žmonių sveikatos ir aplinkos apsaugos lygis, veiksmingas vidaus rinkos veikimas ir cheminių medžiagų valdymo suderinamumas bei nuoseklumas visoje Sąjungoje, kartu didinant konkurencingumą ir inovacijas, atsižvelgiant į konkrečius mažųjų ir vidutinių įmonių poreikius ir skatinant bandymų su gyvūnais alternatyvas;
	(9)	Agentūra turėtų toliau prisidėti prie Sąjungos teisės aktų ir politikos, susijusių su cheminių medžiagų ir jų grupių, mišinių ir gaminių pavojais, rizika, saugiu naudojimu ir aplinkosauginiu tvarumu, įgyvendinimo ir vykdymo užtikrinimo, kad būtų pasiektas aukštas žmonių sveikatos ir aplinkos apsaugos lygis, įskaitant pažeidžiamų grupių apsaugą, veiksmingas vidaus rinkos veikimas ir cheminių medžiagų valdymo suderinamumas bei nuoseklumas visoje Sąjungoje, kartu didinant konkurencingumą ir inovacijas, atsižvelgiant į konkrečius mažųjų ir vidutinių įmonių poreikius apsaugoti ir toliau stiprinti profesinės sveikatos standartus ir skatinant metodus, kuriems nenaudojami gyvūnai, ir naujas metodikas. Siekdama savo tikslų ir vykdydama užduotis, Agentūra prisideda prie visapusiško Sutartyse numatytų uždavinių įgyvendinimo ir visų pirma pagal SESV 191 straipsnio 2 dalį užtikrina, kad aplinkos politika būtų grindžiama atsargumo principu ir principais, pagal kuriuos reikėtų imtis prevencinių veiksmų, kad žala aplinkai prioritetine tvarka būtų ištaisoma žalos padarymo vietoje ir kad būtų taikomas principas „teršėjas moka“;



Pakeitimas		2
Pasiūlymas dėl reglamento
10 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(10a)	siekdama stiprinti gebėjimus ir prisidėti prie valstybių narių kompetentingų institucijų darbo, Agentūra turėtų turėti galimybę komandiruoti savo pareigūnus ir kitus tarnautojus tarnybos interesais ir laikantis Reglamento Nr. 31 (EEB), Nr. 11 (EAEB)1a Tarnybos nuostatų 37 straipsnio ir Reglamento Nr. 31 (EEB), Nr. 11 (EAEB) Kitų tarnautojų įdarbinimo sąlygų 51 straipsnio į valstybių narių kompetentingas institucijas arba kitas viešąsias įstaigas, kurioms pavesta vykdyti su Agentūros įgaliojimais susijusias užduotis;

	
	__________________

	
	1a Reglamentas Nr. 31 (EEB), Nr. 11 (EAEB), nustatantis Europos ekonominės bendrijos ir Europos atominės energijos bendrijos pareigūnų tarnybos nuostatus ir kitų tarnautojų įdarbinimo sąlygas (OL 45, 1962 6 14, p. 1385, ELI: http://data.europa.eu/eli/reg/1962/31(1)/oj).



Pakeitimas		3
Pasiūlymas dėl reglamento
11 konstatuojamoji dalis
	

	Komisijos siūlomas tekstas
	Pakeitimas

	(11)	Agentūros struktūra turėtų būti tinkama jos užduotims vykdyti ir ja turėtų būti atsižvelgiama į Agentūros veiklos patirtį ir rezultatus nuo jos įsteigimo. Labai svarbu užtikrinti, kad Agentūra būtų pasirengusi atlikti savo užduotis ir turėtų aukšto lygio mokslinius ir techninius pajėgumus, kad būtų užtikrinta kuo aukštesnė kokybė. Kadangi Sąjungos institucijų, valstybių narių, plačiosios visuomenės ir suinteresuotųjų šalių pasitikėjimas Agentūra yra gyvybiškai svarbus, ji savo užduotis turėtų vykdyti skaidriai ir veiksmingai;
	(11)	Agentūros struktūra turėtų būti tinkama jos užduotims vykdyti ir ja turėtų būti atsižvelgiama į Agentūros veiklos patirtį ir rezultatus nuo jos įsteigimo. Labai svarbu užtikrinti, kad Agentūra būtų pasirengusi atlikti savo užduotis ir turėtų aukšto lygio mokslinius ir techninius pajėgumus, kad būtų užtikrinta kuo aukštesnė kokybė;



Pakeitimas		4
Pasiūlymas dėl reglamento
11 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(11a)	Agentūra turėtų atlikti pagrindinį vaidmenį užtikrinant, kad chemines medžiagas reglamentuojantys teisės aktai, sprendimų priėmimo procesai ir juos grindžiantys moksliniai duomenys pelnytų visų suinteresuotų subjektų ir plačiosios visuomenės pasitikėjimą. Agentūra taip pat turėtų atlikti pagrindinį vaidmenį koordinuojant su šiuo reglamentu susijusį ryšių palaikymą ir įgyvendinant chemines medžiagas reglamentuojančius teisės aktus. Todėl Sąjungos institucijų, valstybių narių, plačiosios visuomenės ir suinteresuotųjų šalių pasitikėjimas Agentūra yra labai svarbus. Dėl tos priežasties nepaprastai svarbu užtikrinti jos nepriklausomumą, labai gerus mokslinius, techninius ir reglamentavimo gebėjimus, skaidrumą ir veiksmingumą. Be to, turėtų būti nustatytos aiškios ir veiksmingos interesų konfliktų prevencijos ir valdymo taisyklės, o ekspertai neturėtų būti skiriami į komitetus, kai kyla pagrįstas susirūpinimas dėl interesų konfliktų;



Pakeitimas		5
Pasiūlymas dėl reglamento
13 konstatuojamoji dalis
	

	Komisijos siūlomas tekstas
	Pakeitimas

	(13)	Agentūros valdančiajai tarybai turėtų būti suteikti reikiami įgaliojimai, visų pirma skirti vykdomąjį direktorių, RAC ir SEAC bei Apeliacinės komisijos narius ir priimti konsoliduotąją metinę veiklos ataskaitą, programavimo dokumentą, metinį biudžetą ir Agentūrai taikomas finansines taisykles. Siekiant veiksmingai vykdyti jos priežiūrą, Valdančiojoje taryboje turėtų būti atstovaujama Komisijai, Europos Parlamentui ir valstybėms narėms. Siekiant skaidrumo, Komisija į Valdančiąją tarybą turėtų paskirti balsavimo teisės neturinčias suinteresuotąsias šalis;
	(13)	Agentūros valdančiajai tarybai turėtų būti suteikti reikiami įgaliojimai, visų pirma skirti vykdomąjį direktorių, RAC ir SEAC bei Apeliacinės komisijos narius ir priimti konsoliduotąją metinę veiklos ataskaitą, programavimo dokumentą, metinį biudžetą ir Agentūrai taikomas finansines taisykles. Siekiant veiksmingai vykdyti jos priežiūrą, Valdančiojoje taryboje turėtų būti atstovaujama Komisijai, Europos Parlamentui ir valstybėms narėms. Siekiant skaidrumo, Komisija į Valdančiąją tarybą turėtų paskirti balsavimo teisės neturinčias suinteresuotąsias šalis, kurios turėtų atstovauti įvairioms atitinkamoms kompetencijų sritims;



Pakeitimas		6
Pasiūlymas dėl reglamento
15 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(15a)	Agentūros, kaip nepriklausomo mokslinio konsultacinio centro, vaidmuo reiškia, kad mokslinės nuomonės gali paprašyti ne tik Komisija, bet ir Europos Parlamentas bei valstybės narės. Norint užtikrinti mokslinių konsultacijų proceso valdomumą ir nuoseklumą, Agentūra turėtų turėti galimybę atmesti prašymą arba pasiūlyti jį iš dalies pakeisti, atmetimo atveju pateikiant pagrindimą, remiantis iš anksto nustatytais kriterijais;



Pakeitimas		7
Pasiūlymas dėl reglamento
16 konstatuojamoji dalis
	

	Komisijos siūlomas tekstas
	Pakeitimas

	(16)	RAC teikė mokslines nuomones dėl profesinės ekspozicijos ribinių verčių vertinimų ir kitų aspektų, susijusių su pavojingų cheminių medžiagų profesine ekspozicija, pavyzdžiui, dėl pavojingų cheminių medžiagų biologinių ribinių verčių, pagal Tarybos direktyvos 98/24/EB11 3 straipsnį. Europos Parlamento ir Tarybos direktyvos 2004/37/EB12 16, 16a ir 18a straipsniai ir Europos Parlamento ir Tarybos direktyvos 2009/148/EB13 18c ir 22a straipsniai, anksčiau Komisijos ir Agentūros sudarytu ad hoc susitarimo pagrindu. Atsižvelgiant į tai, kad ši užduotis tapo įprasta ir siekiant konsoliduoti tą praktiką, šiame reglamente turėtų būti nustatyta, kad RAC turėtų teikti tokias nuomones Komisijos prašymu. Be to, Komisijos prašymu RAC turėtų teikti mokslines nuomones visais kitais klausimais, susijusiais su cheminių medžiagų – atskirų, esančių preparatų ar gaminių sudėtyje, apibrėžtų Reglamento (EB) Nr. 1907/2006 3 straipsnio 1, 2 ir 3 dalyse, keliamu pavojumi, rizika ir saugiu naudojimu;
	(16)	RAC teikė mokslines nuomones dėl profesinės ekspozicijos ribinių verčių vertinimų ir kitų aspektų, susijusių su pavojingų cheminių medžiagų profesine ekspozicija, pavyzdžiui, dėl pavojingų cheminių medžiagų biologinių ribinių verčių, pagal Tarybos direktyvos 98/24/EB11 3 straipsnį. Europos Parlamento ir Tarybos direktyvos 2004/37/EB12 16, 16a ir 18a straipsniai ir Europos Parlamento ir Tarybos direktyvos 2009/148/EB13 18c ir 22a straipsniai, anksčiau Komisijos ir Agentūros sudarytu ad hoc susitarimo pagrindu. Atsižvelgiant į tai, kad ši užduotis tapo įprasta ir siekiant konsoliduoti tą praktiką, šiame reglamente turėtų būti nustatyta, kad RAC turėtų teikti tokias nuomones Komisijos prašymu. Be to, Komisijos, Europos Parlamento ar valstybių narių prašymu RAC turėtų teikti mokslines nuomones visais kitais klausimais, susijusiais su cheminių medžiagų – atskirų, esančių preparatų ar gaminių sudėtyje, apibrėžtų Reglamento (EB) Nr. 1907/2006 3 straipsnio 1, 2 ir 3 dalyse, keliamu pavojumi, rizika ir saugiu naudojimu;

	_________________
	_________________

	11 1998 m. balandžio 7 d. Tarybos direktyva 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe, (keturioliktoji atskira Direktyva, kaip numatyta Direktyvos 89/391/EEB 16 straipsnio 1 dalyje) (OL L 131, 1998 5 5, p. 11, ELI: http://data.europa.eu/eli/dir/1998/24/oj).
	11 1998 m. balandžio 7 d. Tarybos direktyva 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe, (keturioliktoji atskira Direktyva, kaip numatyta Direktyvos 89/391/EEB 16 straipsnio 1 dalyje) (OL L 131, 1998 5 5, p. 11, ELI: http://data.europa.eu/eli/dir/1998/24/oj).

	12 2004 m. balandžio 29 d. Europos Parlamento ir Tarybos direktyva 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe, (šeštoji atskira Direktyva, kaip numatyta Tarybos direktyvos 89/391/EEB 16 straipsnio 1 dalyje) (OL L 158, 2004 4 30, p. 50, ELI: http://data.europa.eu/eli/dir/2004/37/oj).
	12 2004 m. balandžio 29 d. Europos Parlamento ir Tarybos direktyva 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe, (šeštoji atskira Direktyva, kaip numatyta Tarybos direktyvos 89/391/EEB 16 straipsnio 1 dalyje) (OL L 158, 2004 4 30, p. 50, ELI: http://data.europa.eu/eli/dir/2004/37/oj).

	13 2009 m. lapkričio 30 d. Europos Parlamento ir Tarybos direktyva 2009/148/EB dėl darbuotojų apsaugos nuo rizikos, susijusios su asbesto veikimu darbe, (OL L 330, 2009 12 16, p. 28, ELI: http://data.europa.eu/eli/dir/2009/148/oj).
	13 2009 m. lapkričio 30 d. Europos Parlamento ir Tarybos direktyva 2009/148/EB dėl darbuotojų apsaugos nuo rizikos, susijusios su asbesto veikimu darbe, (OL L 330, 2009 12 16, p. 28, ELI: http://data.europa.eu/eli/dir/2009/148/oj).



Pakeitimas		8
Pasiūlymas dėl reglamento
18 konstatuojamoji dalis
	

	Komisijos siūlomas tekstas
	Pakeitimas

	(18)	Valdančioji taryba turėtų priimti RAC, SEAC, MSC, BPK ir VSMK darbo tvarkos taisykles, įskaitant komitetų darbo grupių procedūrinę tvarką. Kad Komisija galėtų vykdyti priežiūrą, Komisijos atstovai Valdančiojoje taryboje turėtų patvirtinti darbo tvarkos taisykles nepakenkdami komitetų ir jų darbo grupių nepriklausomumui;
	(18)	Valdančioji taryba turėtų priimti RAC, SEAC, MSC, BPK ir VSMK darbo tvarkos taisykles, įskaitant komitetų darbo grupių procedūrinę tvarką. Kad Komisija galėtų vykdyti priežiūrą, su Komisijos atstovais Valdančiojoje taryboje turėtų konsultuotis vykdomasis direktorius rengdamas RAC, SEAC ir VMSK darbo tvarkos taisykles, išlaikant komitetų ir jų darbo grupių nepriklausomumą;



Pakeitimas		9
Pasiūlymas dėl reglamento
19 konstatuojamoji dalis
	

	Komisijos siūlomas tekstas
	Pakeitimas

	(19)	RAC ir SEAC nuomonės turėtų būti grindžiamos kuo platesnėmis Sąjungos turimomis mokslinėmis ir techninėmis ekspertinėmis žiniomis. Šiuo tikslu kiekviena valstybė narė turėtų paskirti po du narius atitinkamai į RAC ir SEAC ir turėtų turėti teisę skirti ne daugiau kaip du papildomus narius. RAC, SEAC, BPK ir VSMK turėtų turėti galimybę pasirinkti papildomus narius ir pasikliauti ekspertų paslaugomis, atsižvelgiant į darbo krūvį, reikalingų ekspertinių žinių rūšį ir turimus finansinius išteklius;
	(19)	RAC ir SEAC nuomonės turėtų būti grindžiamos kuo platesnėmis Sąjungos turimomis mokslinėmis ir techninėmis ekspertinėmis žiniomis. Šiuo tikslu ir siekiant užtikrinti, kad RAC ir SEAC visapusiškai veiktų, labai svarbu, kad kiekviena valstybė narė paskirtų po du narius atitinkamai į RAC ir SEAC ir turėtų teisę skirti ne daugiau kaip du papildomus narius. RAC, SEAC, BPK ir VSMK turėtų turėti galimybę pasirinkti papildomus narius ir pasikliauti ekspertų paslaugomis, atsižvelgiant į darbo krūvį, reikalingų ekspertinių žinių rūšį, geografinę pusiausvyrą ir turimus finansinius išteklius. Komiteto nariai turėtų turėti kompetenciją, reikalingą tinkamam Agentūrai pavestų užduočių vykdymui. Agentūra turėtų turėti galimybę padėti valstybėms narėms nustatyti atitinkamus narystės RAC, SEAC ir BPK profilius, kai to prašo valstybės narės;



Pakeitimas		10
Pasiūlymas dėl reglamento
21 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(21a)	Agentūra turėtų įsteigti akredituotų suinteresuotųjų subjektų asamblėją, kurios tikslas būtų stiprinti santykius su akredituotais suinteresuotaisiais subjektais ir sudaryti palankesnes sąlygas jiems prisidėti prie Agentūros užduočių vykdymo, kartu užtikrinant subalansuotą pramonės atstovų ir pilietinės visuomenės atstovų atstovavimą;



Pakeitimas		11
Pasiūlymas dėl reglamento
21 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(21b)	siekiant stiprinti mokslinį bendradarbiavimą ir paramą Agentūros darbui, būtina skatinti nacionalinių valdžios institucijų, agentūrų ir mokslinių tyrimų institutų, veikiančių Agentūros įgaliojimų kompetencijos srityse, tinklaveiką. Šia tinklaveika siekiama skatinti keitimąsi informacija, koordinuoti veiklą ir vystyti bendrus projektus, taip pat dalytis žiniomis ir geriausia praktika. Tuo tikslu turėtų būti sudarytas valstybių narių paskirtų nacionalinių valdžios institucijų, agentūrų ir mokslinių tyrimų institutų sąrašas, kad tos nacionalinės valdžios institucijos, agentūros ir mokslinių tyrimų institutai galėtų padėti Agentūrai vykdyti užduotis, pvz., atlikti parengiamąjį darbą, susijusį su mokslinėmis nuomonėmis, rinkti duomenis ir nustatyti kylančią riziką;



Pakeitimas		12
Pasiūlymas dėl reglamento
23 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(23a)	kartu su papildomu darbo krūviu, atsirandančiu dėl Agentūrai priskirtų papildomų užduočių ir pareigų, turėtų būti numatyta skirti atitinkamą finansavimą darbuotojams ir kitoms būtinosioms išlaidoms. Rengdama bendrojo programavimo dokumento projektą Valdančioji taryba turėtų atlikti savo finansinių ir žmogiškųjų išteklių, reikalingų dabartinėms ir būsimoms užduotims vykdyti, pakankamumo vertinimą;



Pakeitimas		13
Pasiūlymas dėl reglamento
25 konstatuojamoji dalis
	

	Komisijos siūlomas tekstas
	Pakeitimas

	(25)	Agentūra susidūrė su sunkumais tiksliai prognozuodama pajamas iš mokesčių ir rinkliavų, net ir taikydama pažangiausius statistikos metodus, nes trūksta informacijos apie paklausos veiksnius iš pareigų turėtojų. Tai daro poveikį Agentūros veiklai ir dėl to Valdančioji taryba turi nuolat keisti biudžetą. Todėl, laikantis šiame reglamente nustatytų sąlygų, Agentūrai turėtų būti leidžiama sukurti rezervą iš jos pajamų iš mokesčių ir rinkliavų pertekliaus. Taip Agentūra galės sušvelninti didelių pajamų iš mokesčių ir rinkliavų svyravimų padarinius. Konkrečiai, sukūrus tokį rezervą, Agentūra galės padidinti savo finansavimo modelio tvarumą, nedarant poveikio metiniam Sąjungos įnašui ir daugiamečiam finansiniam programavimui. Išsamios taisyklės dėl rezervo parametrų, apskaičiavimo ir veikimo turėtų būti nustatytos Agentūros finansinėse taisyklėse ir apimti šiame reglamente nustatytus reikalavimus. Metinio įnašo į rezervą suma arba iš rezervo skiriama suma, kuri turi būti įtraukta į Agentūros biudžeto projektą, turėtų būti apskaičiuojama pagal Agentūros kasmet mechaniškai taikomą metodiką;
	(25)	Agentūra susidūrė su sunkumais tiksliai prognozuodama pajamas iš mokesčių ir rinkliavų, net ir taikydama pažangiausius statistikos metodus, nes trūksta informacijos apie paklausos veiksnius iš pareigų turėtojų. Agentūra įsipareigoja nuolat tobulinti savo prognozavimo metodus. Tai daro poveikį Agentūros veiklai ir dėl to Valdančioji taryba turi nuolat keisti biudžetą. Todėl, laikantis šiame reglamente nustatytų sąlygų, Agentūrai turėtų būti leidžiama sukurti rezervą iš jos pajamų iš mokesčių ir rinkliavų pertekliaus. Taip Agentūra galės sušvelninti didelių pajamų iš mokesčių ir rinkliavų svyravimų padarinius. Konkrečiai, sukūrus tokį rezervą, Agentūra galės padidinti savo finansavimo modelio tvarumą, nedarant poveikio metiniam Sąjungos įnašui ir daugiamečiam finansiniam programavimui. Išsamios taisyklės dėl rezervo parametrų, apskaičiavimo ir veikimo turėtų būti nustatytos Agentūros finansinėse taisyklėse ir apimti šiame reglamente nustatytus reikalavimus. Metinio įnašo į rezervą suma arba iš rezervo skiriama suma, kuri turi būti įtraukta į Agentūros biudžeto projektą, turėtų būti apskaičiuojama pagal Agentūros kasmet mechaniškai taikomą metodiką. Tokio rezervo sukūrimas iš dalies savo lėšomis finansuojamai ES agentūrai, veikiančiai pagal universalų biudžeto modelį, yra unikalus atvejis ir nesukuria precedento kitoms ES agentūroms;



Pakeitimas		14
Pasiūlymas dėl reglamento
26 konstatuojamoji dalis
	

	Komisijos siūlomas tekstas
	Pakeitimas

	(26)	kad būtų galima spręsti didelių Agentūros pajamų iš mokesčių svyravimų problemą, pagal Sutarties dėl Europos Sąjungos veikimo (SESV) 290 straipsnį Komisijai turėtų būti deleguoti įgaliojimai priimti teisės aktus, iš dalies keičiant konkrečias rezervui nustatytas sąlygas. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ekspertų lygmeniu, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros nustatytais principais20. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;
	Išbraukta.

	_________________
	

	20 OL L 123, 2016 5 12, p. 1, ELI: http://data.europa.eu/eli/agree_interinstit/2016/512/oj.
	



Pakeitimas		15
Pasiūlymas dėl reglamento
31 konstatuojamoji dalis
	

	Komisijos siūlomas tekstas
	Pakeitimas

	(31)	Agentūra turėtų toliau atlikti aktyvų vaidmenį mokslinių tyrimų ir inovacijų srityje, padėdama valstybėms narėms ir Komisijai skatinti pakeisti kenksmingiausias chemines medžiagas ir kurti mokslinius metodus, visų pirma metodus nenaudojant gyvūnų, skirtus cheminių medžiagų pavojams, taip pat jų naudojimo rizikai ir socialiniam bei ekonominiam poveikiui įvertinti;
	(31)	Agentūra turėtų toliau atlikti aktyvų vaidmenį mokslinių tyrimų ir inovacijų srityje, padėdama valstybėms narėms ir Komisijai skatinti pakeisti kenksmingiausias chemines medžiagas ir kitas pavojingas chemines medžiagas bei jų grupes, taip pat kurti mokslinius metodus, visų pirma metodus nenaudojant gyvūnų ir naujas metodikas, skirtus cheminių medžiagų ir cheminių medžiagų grupių keliamiems pavojams, taip pat jų naudojimo rizikai ir socialiniam bei ekonominiam poveikiui įvertinti. Kai tinkama, Agentūra turėtų prisidėti atliekant pavojingų cheminių medžiagų poveikio ir neigiamo poveikio sveikatai sąsajų mokslinius tyrimus ekspozomikos srityje, integruoto visų fizinių, cheminių, biologinių ir psichosocialinių veiksnių ir jų tarpusavio sąveikos, darančios poveikį biologijai ir sveikatai, rinkinio sudarymo;



Pakeitimas		16
Pasiūlymas dėl reglamento
31 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(31a)	tvirtesnis Sąjungos agentūrų bendradarbiavimas gali atlikti labai svarbų vaidmenį užtikrinant, kad moksliniai įrodymai būtų suderinti, o žinios būtų lengviau prieinamos visiems suinteresuotiesiems subjektams, taip suteikiant strateginę kryptį Sąjungos mokslinių tyrimų finansavimui ir palengvinant dalyvavimą vykdomuose mokslinių tyrimų ir inovacijų projektuose. 2023 m. Agentūros, Europos maisto saugos tarnybos (EFSA), Europos vaistų agentūros (EMA), Europos ligų prevencijos ir kontrolės centro (ECDC) ir Europos aplinkos agentūros (EAA) įsteigta tarpžinybinė bendros sveikatos koncepcija grindžiama darbo grupė pasirodė esanti sėkminga iniciatyva, padedanti stiprinti tų penkių Sąjungos agentūrų tarpdalykinį bendradarbiavimą, siekiant padėti joms geriau spręsti uždavinius, susijusius su žmonių, gyvūnų, augalų ir aplinkos sveikata, ir sėkmingai prisidėti prie bendros sveikatos koncepcija grindžiamo principo įgyvendinimo Europoje. Kadangi ta iniciatyva turi baigtis 2026 m., šiuo reglamentu turėtų būti nustatytas labiau nuolatinio pobūdžio ir įtvirtintos formos tarpdalykinis bendradarbiavimas pasitelkiant nuolatinę darbo grupe, kurioje siekiama remtis bendros sveikatos koncepcija grindžiamos darbo grupės darbu ir išplėsti jos darbo aprėptį įtraukiant kitus metodus, pavyzdžiui, ekspozomą, taip pat apimant vienos sistemos struktūrą, užtikrinant holistinį, sisteminį požiūrį į cheminių medžiagų rizikos aplinkai vertinimą. Į šią nuolatinę sistemą taip pat turėtų būti įtraukta EU-OSHA. Agentūros, kurios sudaro darbo grupę, turėtų parengti bendrą tos darbo grupės viziją ir tikslus ir dirbti siekdamos labiau nuolatinio pobūdžio ir įtvirtintos formos tarpdalykinio bendradarbiavimo tarp tų Sąjungos agentūrų. Jos turėtų turėti galimybę planuoti koordinuotus veiksmus ir išplėsti savo bendradarbiavimo aprėptį metiniuose veiksmų planuose;



Pakeitimas		17
Pasiūlymas dėl reglamento
37 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(37a)	šio reglamento poveikis Sąjungos biudžetui įvertintas1a pagal Sutarties dėl Europos Sąjungos veikimo 310 straipsnio 4 dalį. Jo įgyvendinimui turėtų būti skirta pakankamai finansinių ir žmogiškųjų išteklių, kartu atsižvelgiant į finansavimo poveikį kitoms Sąjungos programoms ar politikos sritims ir užtikrinant suderinamumą su daugiamete finansine programa, nuosavų išteklių sistema ir atitinkamu tarpinstituciniu susitarimu, taip pat su biudžeto principais, nustatytais Europos Parlamento ir Tarybos reglamente (ES, Euratomas) 2024/25091b;

	
	__________________

	
	1a Pro memoria: 2026 m. (XX) Europos Parlamento Biudžeto komiteto biudžetinis vertinimas dėl pasiūlymo dėl Europos Parlamento ir Tarybos reglamento dėl Europos cheminių medžiagų agentūros, kuriuo iš dalies keičiami reglamentai (EB) Nr. 1907/2006, (ES) Nr. 528/2012, (ES) Nr. 649/2012 ir (ES) 2019/1021 (COM(2025)0386).

	
	1b 2024 m. rugsėjo 23 d. Europos Parlamento ir Tarybos reglamentas (ES, Euratomas) 2024/2509 dėl Sąjungos bendrajam biudžetui taikomų finansinių taisyklių (OL L, 2024/2509, 2024 9 26, ELI: http://data.europa.eu/eli/reg/2024/2509/oj).



Pakeitimas		18
Pasiūlymas dėl reglamento
3 straipsnio 1 dalis
	

	Komisijos siūlomas tekstas
	Pakeitimas

	Agentūros buveinė yra Helsinkyje (Suomija), kaip nustatyta 2003 m. gruodžio 13 d. valstybių narių atstovų bendrame susitarime (2004/97/EB, Euratomas)25.
	Agentūros buveinė yra Helsinkyje (Suomija).

	_________________
	

	25 2004/97/EB, Euratomas. 2003 m. gruodžio 13 d. Sprendimas, kurį bendru susitarimu priėmė valstybių narių atstovai, posėdžiavę valstybės arba vyriausybės vadovų lygiu dėl tam tikrų Europos Sąjungos įstaigų ir agentūrų būstinių vietos, (OL L 29, 2004 2 3, p. 15, ELI: http://data.europa.eu/eli/dec/2004/97(1)/oj).
	



Pakeitimas		19
Pasiūlymas dėl reglamento
4 straipsnio 1 dalis
	

	Komisijos siūlomas tekstas
	Pakeitimas

	1.	Agentūra prisideda prie Sąjungos teisės aktų ir politikos, susijusių su cheminių medžiagų, mišinių ir gaminių pavojais, rizika ir saugiu naudojimu, įgyvendinimo ir vykdymo užtikrinimo, teikia mokslines nuomones, konsultacijas ir nepriklausomą informaciją visais šių sričių klausimais ir praneša apie juos.
	1.	Agentūra prisideda prie Sąjungos teisės aktų ir politikos, susijusių su cheminių medžiagų, mišinių ir gaminių pavojais, rizika, saugiu naudojimu ir aplinkosauginiu tvarumu, įgyvendinimo ir vykdymo užtikrinimo, teikia mokslines nuomones, konsultacijas ir nepriklausomą informaciją visais šių sričių klausimais, stebi atsirandančią cheminę riziką, taip pat renka arba generuoja duomenis apie chemines medžiagas ir praneša apie juos.



Pakeitimas		20
Pasiūlymas dėl reglamento
4 straipsnio 2 dalis
	

	Komisijos siūlomas tekstas
	Pakeitimas

	2.	Įgyvendindama savo tikslus, Agentūra siekia prisidėti prie aukšto žmonių sveikatos ir aplinkos apsaugos lygio, laisvo cheminių medžiagų judėjimo vidaus rinkoje ir cheminių medžiagų vertinimo ir valdymo suderinamumo ir nuoseklumo visoje Sąjungoje, kartu didinant konkurencingumą ir inovacijas, atsižvelgiant į konkrečius mažųjų ir vidutinių įmonių (MVĮ) poreikius, kurie apibrėžti 2003 m. gegužės 6 d. Komisijos rekomendacijoje dėl labai mažų, mažųjų ir vidutinių įmonių apibrėžties26, ir skatinant bandymų su gyvūnais alternatyvas.
	2.	Įgyvendindama savo tikslus, Agentūra padeda užtikrinti aukštą žmonių sveikatos ir aplinkos apsaugos lygį, įskaitant pažeidžiamų grupių apsaugą. Agentūra siekia užtikrinti cheminių medžiagų vertinimo ir valdymo kokybę, suderinamumą ir nuoseklumą visoje Sąjungoje, nes tai labai svarbu siekiant užtikrinti laisvą cheminių medžiagų judėjimą vidaus rinkoje, kartu prisidedant prie konkurencingumo ir inovacijų didinimo, atsižvelgiant į konkrečius mažųjų ir vidutinių įmonių (MVĮ), kaip apibrėžta 2003 m. gegužės 6 d. Komisijos rekomendacijoje dėl labai mažų, mažųjų ir vidutinių įmonių apibrėžties26, poreikius ir skatinant bei stiprinant ekspertines žinias apie kenksmingų cheminių medžiagų ir kenksmingų cheminių medžiagų grupių pakeitimą, taip pat metodų, kuriems nenaudojami gyvūnai, ir naujų metodikų kūrimą ir naudojimą.

	_________________
	_________________

	26 2003 m. gegužės 6 d. Komisijos rekomendacija dėl labai mažų, mažųjų ir vidutinio dydžio įmonių apibrėžties (OL L 124, 2003 5 20, p. 36, ELI: http://data.europa.eu/eli/reco/2003/361/oj)
	26 2003 m. gegužės 6 d. Komisijos rekomendacija dėl labai mažų, mažųjų ir vidutinio dydžio įmonių apibrėžties (OL L 124, 2003 5 20, p. 36, ELI: http://data.europa.eu/eli/reco/2003/361/oj).



Pakeitimas		21
Pasiūlymas dėl reglamento
4 straipsnio 5 dalies b punktas
	

	Komisijos siūlomas tekstas
	Pakeitimas

	b)	teikti techninę ir mokslinę paramą, gaires, IT priemones ir skaitmeninę infrastruktūrą šio reglamento ir Sąjungos sektorių teisės aktų rengimui, įgyvendinimui ir vykdymo užtikrinimui, atsižvelgiant į konkrečius MVĮ poreikius ir tikslą, kai moksliškai įmanoma, bandymus su gyvūnais pakeisti alternatyviais metodais;
	b)	teikti techninę ir mokslinę paramą, gaires, IT priemones ir skaitmeninę infrastruktūrą šio reglamento ir Sąjungos sektorių teisės aktų rengimui, įgyvendinimui ir vykdymo užtikrinimui, atsižvelgiant į tikslus užtikrinti aukštą žmonių sveikatos ir aplinkos apsaugos lygį, profesinės sveikatos standartus, konkrečius MVĮ poreikius ir reikalavimą, kai moksliškai įmanoma, bandymus su gyvūnais pakeisti metodais, kuriems gyvūnai nenaudojami;



Pakeitimas		22
Pasiūlymas dėl reglamento
4 straipsnio 5 dalies g a punktas (naujas)
	

	Komisijos siūlomas tekstas
	Pakeitimas

	
	ga)	užtikrinti interesų konfliktų prevenciją arba valdymą, kad būtų išlaikytas jos nepriklausomumas ir patikimumas suinteresuotųjų subjektų ir plačiosios visuomenės atžvilgiu;



Pakeitimas		23
Pasiūlymas dėl reglamento
4 straipsnio 5 dalies k a punktas (naujas)
	

	Komisijos siūlomas tekstas
	Pakeitimas

	
	ka)	Europos Parlamento ir valstybių narių prašymu teikti mokslines nuomones ir techninę pagalbą jos kompetencijai priklausančiose srityse;



Pakeitimas		24
Pasiūlymas dėl reglamento
4 straipsnio 5 dalies k b punktas (naujas)
	

	Komisijos siūlomas tekstas
	Pakeitimas

	
	kb)	kasmet rengti darbuotojų ir komiteto narių mokymus ir dalytis žiniomis su visais suinteresuotaisiais subjektais.



Pakeitimas		25
Pasiūlymas dėl reglamento
4 straipsnio 5 a dalis (nauja)
	

	Komisijos siūlomas tekstas
	Pakeitimas

	
	5a.	Prašymai, gauti pagal šio straipsnio 5 dalies c, d, e, k ir ka punktus ir pagal 13 straipsnio 2 dalies b punktą, taip pat reguliariai atnaujinta informacija apie jų statusą viešai skelbiami Agentūros interneto svetainėje.



Pakeitimas		26
Pasiūlymas dėl reglamento
5 straipsnio 1 dalies c punktas
	

	Komisijos siūlomas tekstas
	Pakeitimas

	c)	Rizikos vertinimo komitetas (toliau – RAC), kuris atsako už Agentūros nuomonių, susijusių su cheminių medžiagų keliama rizika žmonių sveikatai ar aplinkai, parengimą;
	c)	Rizikos vertinimo komitetas (toliau – RAC), kuris atsako už Agentūros nuomonių, susijusių su cheminių medžiagų keliamu pavojumi ir rizika žmonių sveikatai ar aplinkai, parengimą;



Pakeitimas		27
Pasiūlymas dėl reglamento
5 straipsnio 1 dalies d punktas
	

	Komisijos siūlomas tekstas
	Pakeitimas

	d)	Socialinės ir ekonominės analizės komitetas (toliau – SEAC), kuris atsako už Agentūros nuomonių, susijusių su galimų teisėkūros priemonių dėl cheminių medžiagų socialiniu ir ekonominiu poveikiu, parengimą;
	(Tekstas lietuvių kalba nekeičiamas.)	 



Pakeitimas		28
Pasiūlymas dėl reglamento
5 straipsnio 1 dalies h a punktas (naujas)
	

	Komisijos siūlomas tekstas
	Pakeitimas

	
	ha)	akredituotų suinteresuotųjų subjektų asamblėja, kaip nustatyta 41a straipsnyje, kuri siekia stiprinti akredituotų suinteresuotųjų subjektų ir Agentūros ryšius ir sudaryti palankesnes sąlygas jiems prisidėti prie Agentūros užduočių vykdymo;



Pakeitimas		29
Pasiūlymas dėl reglamento
5 straipsnio 1 dalies i punktas
	

	Komisijos siūlomas tekstas
	Pakeitimas

	i)	sekretoriatas, kurio darbui vadovauja vykdomasis direktorius ir kuris įsipareigoja atlikti Agentūrai priskirtas užduotis pagal Sąjungos sektorių teisės aktus, teikia techninę, mokslinę ir administracinę paramą komitetams bei forumui ir užtikrina tinkamą jų koordinavimą;
	i)	sekretoriatas, kurio darbui vadovauja vykdomasis direktorius ir kuris įsipareigoja atlikti Agentūrai priskirtas užduotis pagal Sąjungos sektorių teisės aktus, teikia techninę, mokslinę ir administracinę paramą, gebėjimų stiprinimą bei mokymą komitetams bei forumui ir užtikrina tinkamą jų koordinavimą;



Pakeitimas		30
Pasiūlymas dėl reglamento
6 straipsnio 1 dalies c punktas
	

	Komisijos siūlomas tekstas
	Pakeitimas

	c)	du Europos Parlamento paskirti ekspertai.
	c)	du Europos Parlamento paskirti nepriklausomi asmenys. Tie asmenys savo pareigas vykdo nepriklausomai ir nesiekia gauti ir nesilaiko jokių Sąjungos institucijų, įstaigų, organų ar agentūrų, jokios vyriausybės arba jokios viešosios ar privačios įstaigos nurodymų.



Pakeitimas		31
Pasiūlymas dėl reglamento
6 straipsnio 2 dalis
	

	Komisijos siūlomas tekstas
	Pakeitimas

	2.	Balsavimo teisę turi valstybių narių atstovai, Komisijos atstovai ir Europos Parlamento paskirti ekspertai. Komisijos paskirti suinteresuotosioms šalims atstovaujantys asmenys neturi balsavimo teisių.
	2.	Balsavimo teisę turi valstybių narių atstovai, Komisijos atstovai ir Europos Parlamento paskirti nepriklausomi asmenys. Komisijos paskirti suinteresuotosioms šalims atstovaujantys asmenys neturi balsavimo teisių.



Pakeitimas		32
Pasiūlymas dėl reglamento
6 straipsnio 3 dalies b punktas
	

	Komisijos siūlomas tekstas
	Pakeitimas

	b)	profesinių sąjungų;
	b)	profesinių sąjungų, įskaitant darbuotojų saugą ir sveikatą;



Pakeitimas		33
Pasiūlymas dėl reglamento
6 straipsnio 3 dalies d a punktas (naujas)
	

	Komisijos siūlomas tekstas
	Pakeitimas

	
	da)	metodų nenaudojant gyvūnų;



Pakeitimas		34
Pasiūlymas dėl reglamento
6 straipsnio 4 dalis
	

	Komisijos siūlomas tekstas
	Pakeitimas

	4.	Valdančiosios tarybos nariai paskiriami atsižvelgiant į jų žinias ir atitinkamą patirtį cheminės saugos arba cheminių medžiagų reglamentavimo srityje, taip pat į atitinkamus vadovavimo, administravimo ir biudžeto valdymo įgūdžius. Pagal vienodo požiūrio į vyrus ir moteris principą visos šalys, siūlančios ir paskiriančios Valdančiosios tarybos narius, siekia užtikrinti lyčių pusiausvyrą Valdančiojoje taryboje. Komitetų ir forumo ar jų darbo grupių nariai, pakaitiniai nariai ir stebėtojai neturi teisės tapti Valdančiosios tarybos nariais.
	4.	Valdančiosios tarybos nariai skiriami remiantis jų žiniomis ir atitinkama patirtimi cheminės saugos ar cheminių medžiagų reglamentavimo srityje, tinkamai atsižvelgiant į jų atitinkamus vadovavimo, administravimo ir biudžeto valdymo įgūdžius. Pagal vienodo požiūrio į visas lytis principą visos šalys, siūlančios ir paskiriančios Valdančiosios tarybos narius, siekia užtikrinti lyčių pusiausvyrą Valdančiojoje taryboje. Komitetų ir forumo ar jų darbo grupių nariai, pakaitiniai nariai ir stebėtojai neturi teisės tapti Valdančiosios tarybos nariais.



Pakeitimas		35
Pasiūlymas dėl reglamento
6 straipsnio 4 a dalis (nauja)
	

	Komisijos siūlomas tekstas
	Pakeitimas

	
	4a.	Valdančiosios tarybos nariai siūlomi ir paskiriami laikantis interesų konfliktų taisyklių, kurias Valdančioji taryba priima pagal 9 straipsnio 1 dalies e punktą.



Pakeitimas		36
Pasiūlymas dėl reglamento
6 straipsnio 6 dalis
	

	Komisijos siūlomas tekstas
	Pakeitimas

	6.	Valdančiosios tarybos nariai veikia išimtinai Agentūros interesais.
	6.	Valdančiosios tarybos nariai veikia išimtinai Agentūros ir Sąjungos interesais.



Pakeitimas		37
Pasiūlymas dėl reglamento
9 straipsnio 1 dalies s punktas
	

	Komisijos siūlomas tekstas
	Pakeitimas

	s)	priima komitetų ir forumo darbo tvarkos taisykles forumo siūlymu pagal 17 straipsnio 5 dalį;
	s)	priima komitetų, forumo ir suinteresuotųjų subjektų asamblėjos darbo tvarkos taisykles;



Pakeitimas		38
Pasiūlymas dėl reglamento
9 straipsnio 1 dalies y punktas
	

	Komisijos siūlomas tekstas
	Pakeitimas

	y)	priima praktines priemones, kad būtų laikomasi Europos Parlamento ir Tarybos reglamento (EB) Nr. 1049/200128, įskaitant apeliacinius skundus ar teisių gynimo priemones, būtinas siekiant peržiūrėti dalinį arba visišką prašymo laikyti informaciją konfidencialia atmetimą;
	y)	priima praktines priemones, kad būtų laikomasi Europos Parlamento ir Tarybos reglamento (EB) Nr. 1049/200128, įskaitant apeliacinius skundus ar teisių gynimo priemones, būtinas siekiant peržiūrėti dalinį arba visišką prašymo laikyti informaciją konfidencialia atmetimą, kaip nurodyta 37a straipsnyje;

	_________________
	_________________

	28 2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43, ELI: http://data.europa.eu/eli/reg/2001/1049/oj).
	28 2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43, ELI: http://data.europa.eu/eli/reg/2001/1049/oj).



Pakeitimas		39
Pasiūlymas dėl reglamento
10 straipsnio 3 dalis
	

	Komisijos siūlomas tekstas
	Pakeitimas

	3.	Jei Komisija išreiškia didelį susirūpinimą dėl Valdančiajai tarybai pateikto sprendimo pasiūlymo klausimais, susijusiais su Komisijos deleguotuoju reglamentu (ES) 2019/71529 dėl decentralizuotų reguliavimo agentūrų finansinio pagrindų reglamento arba su Reglamento (EEB) Nr. 31 (EEB), Nr. 11 (EAEB) tarnybos nuostatais ir kitų tarnautojų įdarbinimo sąlygomis, Valdančioji taryba atideda sprendimo priėmimą. Per 15 dienų Valdančioji taryba per antrąjį svarstymą pakartotinai išnagrinėja ir priima jį, galimai iš dalies pakeistą, dviejų trečdalių balsų dauguma, įskaitant Komisijos atstovus, arba keturių penktadalių valstybių narių atstovų balsų dauguma.
	3.	Jei Komisija išreiškia didelį susirūpinimą dėl Valdančiajai tarybai pateikto sprendimo pasiūlymo klausimais, susijusiais su Komisijos deleguotuoju reglamentu (ES) 2019/71529 dėl decentralizuotų reguliavimo agentūrų finansinio pagrindų reglamento arba su Reglamento (EEB) Nr. 31 (EEB), Nr. 11 (EAEB) tarnybos nuostatais ir kitų tarnautojų įdarbinimo sąlygomis, Valdančioji taryba atideda sprendimo priėmimą. Per 15 dienų Valdančioji taryba per antrąjį svarstymą pakartotinai išnagrinėja ir priima jį, galimai iš dalies pakeistą.

	_________________
	_________________

	29 2018 m. gruodžio 18 d. Komisijos deleguotasis reglamentas (ES) 2019/715 dėl finansinio pagrindų reglamento, taikomo organams, įsteigtiems pagal SESV ir Euratomo sutartį ir nurodytiems Europos Parlamento ir Tarybos reglamento (ES, Euratomas) 2018/1046 70 straipsnyje, (OL L 122, 2019 5 10, p. 1, ELI: http://data.europa.eu/eli/reg_del/2019/715/oj).
	29 2018 m. gruodžio 18 d. Komisijos deleguotasis reglamentas (ES) 2019/715 dėl finansinio pagrindų reglamento, taikomo organams, įsteigtiems pagal SESV ir Euratomo sutartį ir nurodytiems Europos Parlamento ir Tarybos reglamento (ES, Euratomas) 2018/1046 70 straipsnyje, (OL L 122, 2019 5 10, p. 1, ELI: http://data.europa.eu/eli/reg_del/2019/715/oj).



Pakeitimas		40
Pasiūlymas dėl reglamento
12 straipsnio 3 dalis
	

	Komisijos siūlomas tekstas
	Pakeitimas

	3.	Nedarant poveikio Komisijos ir Valdančiosios tarybos įgaliojimams, vykdomasis direktorius savo pareigas vykdo nepriklausomai ir nesiekia gauti jokios Sąjungos institucijos, įstaigos, organo ar agentūros, jokios vyriausybės ar bet kurios kitos viešosios ar privačios įstaigos nurodymų ir jais nesivadovauja. Vykdomasis direktorius, gavęs atitinkamos institucijos prašymą, pateikia Europos Parlamentui arba Tarybai užduočių pagal šį reglamentą vykdymo ataskaitą.
	(Tekstas lietuvių kalba nekeičiamas.)	   



Pakeitimas		41
Pasiūlymas dėl reglamento
12 straipsnio 5 dalies d punktas
	

	Komisijos siūlomas tekstas
	Pakeitimas

	d)	užtikrina, kad būtų laikomasi Sąjungos sektorių teisės aktuose nustatytų terminų, per kuriuos Agentūra ir komitetai turi priimti nuomones;
	d)	užtikrina, kad būtų laikomasi Sąjungos sektorių teisės aktuose nustatytų terminų, per kuriuos Agentūra ir komitetai turi priimti nuomones, taip pat užtikrina tų nuomonių nepriklausomumą;



Pakeitimas		42
Pasiūlymas dėl reglamento
12 straipsnio 5 dalies e punktas
	

	Komisijos siūlomas tekstas
	Pakeitimas

	e)	užtikrina tinkamą ir savalaikį įvairių Agentūros organų veiklos koordinavimą, be kita ko, atsižvelgdamas į galimus jų mokslinių nuomonių skirtumus, pagal 45 straipsnį;
	e)	užtikrina tinkamą ir savalaikį įvairių Agentūros organų veiklos koordinavimą, be kita ko, atsižvelgdamas į galimus jų mokslinių nuomonių skirtumus;



Pakeitimas		43
Pasiūlymas dėl reglamento
12 straipsnio 5 dalies e a punktas (naujas)
	

	Komisijos siūlomas tekstas
	Pakeitimas

	
	ea)	užtikrina tinkamą ir savalaikį kitų Sąjungos įstaigų veiklos koordinavimą, be kita ko, dėl galimų mokslinių nuomonių skirtumų, kaip nurodyta 45 straipsnyje;



Pakeitimas		44
Pasiūlymas dėl reglamento
12 straipsnio 5 dalies h a punktas (naujas)
	

	Komisijos siūlomas tekstas
	Pakeitimas

	
	ha)	užtikrina tinkamą ir savalaikį atsaką į pranešimus apie bandymus daryti spaudimą arba bandymus daryti netinkamą įtaką pagal 19 straipsnio 3a dalį; įrašas apie visus šiuos pranešimus ir atsako priemones įtraukiamas į šios dalies a punkte nurodytą metinę veiklos ataskaitą, nuasmeninant panešimus pateikusių asmenų duomenis;



Pakeitimas		45
Pasiūlymas dėl reglamento
12 straipsnio 5 dalies a punktas (naujas)
	

	Komisijos siūlomas tekstas
	Pakeitimas

	
	pa)	skiria Agentūros atstovą į 44 straipsnyje nurodytą darbo grupę;



Pakeitimas		46
Pasiūlymas dėl reglamento
12 straipsnio 6 a dalis (nauja)
	

	Komisijos siūlomas tekstas
	Pakeitimas

	
	6a.	Vykdomasis direktorius užtikrina psichologiškai sveiką darbo vietą, tinkamai atsižvelgdamas į psichikos sveikatai darbe naudingas priemones.



Pakeitimas		47
Pasiūlymas dėl reglamento
13 straipsnio 2 dalies b punktas
	

	Komisijos siūlomas tekstas
	Pakeitimas

	b)	visų kitų klausimų, kurie nėra aptarti 1 dalyje arba 2 dalies a punkte, susijusių su cheminių medžiagų – atskirų, esančių mišiniuose ar gaminiuose, kaip apibrėžta Reglamento (EB) Nr. 1907/2006 3 straipsnio 1, 2 ir 3 dalyse, pavojumi, rizika ir saugiu naudojimu.
	b)	visų kitų klausimų, kurie nėra aptarti 1 dalyje arba 2 dalies a punkte, susijusių su medžiagų – atskirų, esančių mišiniuose ar gaminiuose, kaip apibrėžta Reglamento (EB) Nr. 1907/2006 3 straipsnio 1, 2 ir 3 dalyse, pavojumi, rizika ir saugiu naudojimu.



Pakeitimas		48
Pasiūlymas dėl reglamento
13 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Be 1 dalyje nurodytų užduočių, komitetai vykdomojo direktoriaus prašymu:

	
	a) teikia techninę ir mokslinę paramą imantis priemonių, gerinančių Sąjungos, valstybių narių, tarptautinių organizacijų ir trečiųjų valstybių bendradarbiavimą moksliniais bei techniniais klausimais, susijusiais su medžiagų sauga, taip pat aktyviai dalyvauja teikiant techninę pagalbą ir stiprinant gebėjimus, susijusius su patikimu cheminių medžiagų valdymu besivystančiose šalyse;

	
	b) parengia nuomonę apie visus kitus medžiagų — atskirų ir esančių mišinių ar gaminių sudėtyje, saugos aspektus.



Pakeitimas		49
Pasiūlymas dėl reglamento
13 straipsnio 2 b dalis (nauja)
	

	Komisijos siūlomas tekstas
	Pakeitimas

	
	2b.	Europos Parlamentas arba valstybė narė gali pateikti Agentūrai prašymą pateikti mokslinę nuomonę jos kompetencijai priklausančiais klausimais. Prie prašymo pridedama aiškinamoji informacija, kurioje paaiškinamas spręstinas mokslinis klausimas ir Sąjungos interesas.

	
	Pasikonsultavusi su Europos Parlamentu arba prašymą pateikusia (-iomis) valstybe (-ėmis) nare (-ėmis), Agentūra gali atmesti prašymą pateikti nuomonę arba pasiūlyti jo pakeitimus. Atsisakymo motyvai pateikiami Europos Parlamentui arba prašymą pateikusiai (-ioms) valstybei (-ėms) narei (-ėms).



Pakeitimas		50
Pasiūlymas dėl reglamento
13 straipsnio 3 dalis
	

	Komisijos siūlomas tekstas
	Pakeitimas

	3.	Komisija ir Agentūra kasmet priima sprendimą dėl tokių pateiktinų mokslinių nuomonių skaičiaus ir jų pateikimo terminų.
	3.	Komisija ir Agentūra kasmet priima sprendimą dėl pagal 2 dalį pateiktinų mokslinių nuomonių skaičiaus ir jų pateikimo terminų.



Pakeitimas		51
Pasiūlymas dėl reglamento
14 straipsnio 4 dalis
	

	Komisijos siūlomas tekstas
	Pakeitimas

	4.	Kiekviena valstybė narė paskiria po vieną narį į BPK ir gali paskirti po vieną pakaitinį narį į BPK. BPK nariai paskiriami atsižvelgiant į jų atitinkamą vaidmenį ir patirtį, įgytą atliekant BPK pavestas užduotis, ir gali dirbti kompetentingoje institucijoje.
	4.	Kiekviena valstybė narė paskiria po vieną narį į BPK ir gali paskirti po vieną pakaitinį narį į BPK. BPK nariai paskiriami atsižvelgiant į jų atitinkamą vaidmenį ir patirtį, įgytą atliekant BPK pavestas užduotis.



Pakeitimas		52
Pasiūlymas dėl reglamento
14 straipsnio 4 a dalis (nauja)
	

	Komisijos siūlomas tekstas
	Pakeitimas

	
	4a.	Valstybės narės prašymu Agentūra padeda tai valstybei narei nustatyti galimas kandidatūras, kurias ta valstybė narė gali teikti pagal 1 ir 2 dalis. Tačiau pareiga pasiūlyti kandidatą tenka valstybėms narėms.



Pakeitimas		53
Pasiūlymas dėl reglamento
14 straipsnio 5 dalies 1 pastraipa
	

	Komisijos siūlomas tekstas
	Pakeitimas

	VSMK narius paskiria Valdančioji taryba iš tinkamų kandidatų sąrašo, sudaryto po Agentūros paskelbto kvietimo pareikšti susidomėjimą.
	VSMK narius atrenka ir skiria Valdančioji taryba iš vykdomojo direktoriaus parengto tinkamų kandidatų sąrašo. Sąrašas sudaromas remiantis paraiškomis, gautomis pagal Agentūros paskelbtą kvietimą pareikšti susidomėjimą, ir siekiama, kad jame būtų bent du kartus daugiau kandidatų, kurių reikia VSMK pareigoms užimti kiekvienoje ekspertinių žinių srityje.



Pakeitimas		54
Pasiūlymas dėl reglamento
14 straipsnio 5 dalies 2 pastraipos a punkto i v a papunktis (naujas)
	

	Komisijos siūlomas tekstas
	Pakeitimas

	
	iva)	nanomedžiagų saugumo vertinimu;



Pakeitimas		55
Pasiūlymas dėl reglamento
14 straipsnio 5 dalies 3 pastraipos a punkto v papunktis
	

	Komisijos siūlomas tekstas
	Pakeitimas

	v)	alternatyvūs bandymų metodai ir naujos metodikos, įskaitant naujo požiūrio metodikas ir in vitro ir (arba) in silico metodus;
	v)	metodai nenaudojant gyvūnų ir naujos metodikos, įskaitant naujo požiūrio metodikas ir in vitro ir (arba) in silico metodus;



Pakeitimas		56
Pasiūlymas dėl reglamento
14 straipsnio 5 dalies 2 pastraipos b punktas
	

	Komisijos siūlomas tekstas
	Pakeitimas

	b)	nepriklausomumas ir interesų konfliktų nebuvimas.
	b)	nepriklausomumas ir interesų konfliktų nebuvimas, laikantis pagal 9 straipsnio 1 dalies e punktą priimtų taisyklių.



Pakeitimas		57
Pasiūlymas dėl reglamento
14 straipsnio 5 dalies 3 pastraipa
	

	Komisijos siūlomas tekstas
	Pakeitimas

	VSMK sudaro ne daugiau kaip 20 narių.
	VSMK sudaro 20 narių ir jis siekia, kad kiekvienoje atstovaujamoje kompetencijos srityje būtų bent po du narius.



Pakeitimas		58
Pasiūlymas dėl reglamento
14 straipsnio 5 a dalis (nauja)
	

	Komisijos siūlomas tekstas
	Pakeitimas

	
	5a.	Komitetų nariai siūlomi ir paskiriami laikantis interesų konfliktų taisyklių, kurias Valdančioji taryba priima pagal 9 straipsnio 1 dalies e punktą.



Pakeitimas		59
Pasiūlymas dėl reglamento
14 straipsnio 6 dalis
	

	Komisijos siūlomas tekstas
	Pakeitimas

	6.	Visi komitetai užtikrina, kad tarp jų narių būtų įvairių sričių specialistų. Komitetai gali įtraukti į savo sudėtį papildomus narius, pasirinktus pagal jų konkrečią kompetenciją. Didžiausią galimą RAC, SEAC ir VSMK narių skaičių nustato ir patikslina Valdančioji taryba, remdamasi vykdomojo direktoriaus pasiūlymu, atsižvelgdama į komitetų darbo krūvį, reikalingų ekspertinių žinių rūšį ir turimus finansinius išteklius. MSC ir BPK gali paskirti ne daugiau kaip penkis papildomus narius.
	6.	Visi komitetai užtikrina, kad tarp jų narių būtų įvairių sričių specialistų. Komitetai gali įtraukti į savo sudėtį papildomus narius, pasirinktus pagal jų konkrečią kompetenciją ir atsižvelgiant į geografinę įvairovę. Didžiausią galimą komitetų narių skaičių nustato ir patikslina Valdančioji taryba, remdamasi vykdomojo direktoriaus pasiūlymu, atsižvelgdama į komitetų darbo krūvį, reikalingų ekspertinių žinių rūšį ir turimus finansinius išteklius.



Pakeitimas		60
Pasiūlymas dėl reglamento
14 straipsnio 7 a dalis (nauja)
	

	Komisijos siūlomas tekstas
	Pakeitimas

	
	7a.	Papildomi nariai, ekspertai, patarėjai ir suinteresuotieji subjektai neturi balsavimo teisių.



Pakeitimas		61
Pasiūlymas dėl reglamento
14 straipsnio 9 dalis
	

	Komisijos siūlomas tekstas
	Pakeitimas

	9.	Valstybės narės suteikia pakankamai mokslinių ir techninių išteklių tiems komitetų nariams, kuriuos jos pasiūlė ar paskyrė, ir palengvina komitetų ir jų darbo grupių veiklą.
	9.	Valstybės narės suteikia pakankamai mokslinių ir techninių išteklių ir administracinės paramos tiems komitetų nariams, kuriuos jos pasiūlė ar paskyrė, kad jie galėtų veiksmingai dalyvauti, ir palengvina komitetų ir jų darbo grupių veiklą.



Pakeitimas		62
Pasiūlymas dėl reglamento
14 straipsnio 10 dalis
	

	Komisijos siūlomas tekstas
	Pakeitimas

	10.	RAC, SEAC ir VSMK nariai yra nepriklausomi ir negali gauti jokios valdžios institucijos arba kitos institucijos, įstaigos, organo ar agentūros nurodymų ar jais vadovautis. MSC ir BPK nariai veikia viešojo intereso labui. Jie susilaiko nuo bet kokios su savo pareigomis nesuderinamos veiklos.
	10.	RAC, SEAC ir VSMK nariai yra nepriklausomi ir negali gauti jokios valdžios institucijos arba kitos institucijos, įstaigos, organo ar agentūros nurodymų ar jais vadovautis. Tie nariai ir MSC ir BPK nariai veikia viešojo intereso ir Sąjungos labui. Jie susilaiko nuo bet kokios su savo pareigomis nesuderinamos veiklos.



Pakeitimas		63
Pasiūlymas dėl reglamento
14 straipsnio 12 dalis
	

	Komisijos siūlomas tekstas
	Pakeitimas

	12.	Komitetų nariai, kurie yra pasiūlyti ar paskirti valstybės narės, užtikrina tinkamą Agentūros užduočių ir jų valstybės narės kompetentingų institucijų darbo koordinavimą.
	12.	MSC ir BPK nariai, kurie yra pasiūlyti ar paskirti valstybės narės, užtikrina tinkamą darbo komitetuose ir jų valstybių narių kompetentingose institucijose koordinavimą.



Pakeitimas		64
Pasiūlymas dėl reglamento
14 straipsnio 15 dalis
	

	Komisijos siūlomas tekstas
	Pakeitimas

	15.	Atitinkamam nariui arba jo darbdaviui, kuris nurodytas 13 dalyje, Agentūra moka atlyginimą pagal finansinius susitarimus, kuriuos nustato Valdančioji taryba, gavusi teigiamą Komisijos nuomonę. Užduočių, už kurias gali būti mokamas atlyginimas, sąrašą nustato Valdančioji taryba, gavusi teigiamą Komisijos nuomonę. Jei atitinkamas narys neįvykdo kurios nors iš tų užduočių, vykdomasis direktorius gali laikinai nemokėti jam atlyginimo.
	15.	Atitinkamam nariui arba jo darbdaviui, kuris nurodytas 14 dalyje, Agentūra moka atlyginimą pagal finansinius susitarimus, kuriuos nustato Valdančioji taryba, gavusi teigiamą Komisijos nuomonę. Užduočių, už kurias gali būti mokamas atlyginimas, sąrašą nustato Valdančioji taryba, gavusi teigiamą Komisijos nuomonę. Jei atitinkamas narys neįvykdo kurios nors iš tų užduočių, vykdomasis direktorius gali laikinai nemokėti jam atlyginimo.



Pakeitimas		65
Pasiūlymas dėl reglamento
15 straipsnio 2 dalis
	

	Komisijos siūlomas tekstas
	Pakeitimas

	2.	Rengdami nuomonę, komitetai stengiasi, kad būtų pasiektas bendras jų narių sutarimas. Nuomonėje pagrindžiama komiteto pozicija. Jei bendro sutarimo pasiekti nepavyksta, nuomonė sudaroma iš daugumos narių pozicijos, mažumos pozicijų ir atitinkamų daugumos bei mažumos pozicijų motyvų. Nuomonė paskelbiama viešai.
	2.	Rengdami nuomonę, komitetai stengiasi, kad būtų pasiektas bendras jų narių sutarimas. Nuomonėje pagrindžiama komiteto pozicija. Jei bendro sutarimo pasiekti nepavyksta, nuomonė sudaroma iš daugumos narių pozicijos, mažumos pozicijų ir atitinkamų daugumos bei mažumos pozicijų motyvų. Nuomonė yra viešai prieinama Agentūros interneto svetainėje.



Pakeitimas		66
Pasiūlymas dėl reglamento
15 straipsnio 4 dalis
	

	Komisijos siūlomas tekstas
	Pakeitimas

	4.	Kiekvienas komitetas parengia pasiūlymą dėl savo darbo tvarkos taisyklių, kuris pateikiamas patvirtinti vykdomajam direktoriui, o po to jį priima Valdančioji taryba. RAC ir SEAC darbo tvarkos taisykles turi patvirtinti Komisijos atstovai Valdančiojoje taryboje.
	4.	Kiekvienas komitetas parengia pasiūlymą dėl savo darbo tvarkos taisyklių, kuris pateikiamas patvirtinti vykdomajam direktoriui, o po to jį priima Valdančioji taryba. Rengdamas RAC, SEAC ir VMSK darbo tvarkos taisykles, vykdomasis direktorius konsultuojasi su Komisijos atstovais Valdančiojoje taryboje.



Pakeitimas		67
Pasiūlymas dėl reglamento
15 straipsnio 5 dalis
	

	Komisijos siūlomas tekstas
	Pakeitimas

	5.	Kiekvieno komiteto darbo tvarkos taisyklėse nustatoma narių pakeitimo ir bendro paskyrimo, darbo grupių sukūrimo ir organizavimo bei tam tikrų užduočių perdavimo tokioms darbo grupėms, jei taikoma, tvarka. Darbo tvarkos taisyklėse taip pat nustatoma skubaus nuomonių priėmimo ir interesų konfliktų valdymo tvarka. Darbo tvarkos taisyklės paskelbiamos viešai.
	5.	Kiekvieno komiteto darbo tvarkos taisyklėse nustatoma narių pakeitimo ir bendro paskyrimo, darbo grupių sukūrimo ir organizavimo bei tam tikrų užduočių perdavimo tokioms darbo grupėms, jei taikoma, tvarka. Šioms darbo grupėms įgaliojimai priimti nuomones neperduodami. Darbo tvarkos taisyklėse taip pat nustatoma skubaus nuomonių priėmimo ir interesų konfliktų valdymo tvarka. Darbo tvarkos taisyklės yra viešai prieinamos Agentūros interneto svetainėje.



Pakeitimas		68
Pasiūlymas dėl reglamento
15 straipsnio 6 a dalis (nauja)
	

	Komisijos siūlomas tekstas
	Pakeitimas

	
	6a.	Kad visuomenė galėtų sekti pažangą, padarytą nagrinėjant dokumentų rinkinius laiku viešai paskelbiamos išsamios visų komiteto posėdžių santraukos.



Pakeitimas		69
Pasiūlymas dėl reglamento
16 straipsnio 4 dalis
	

	Komisijos siūlomas tekstas
	Pakeitimas

	4.	Agentūra nuolat atnaujina ekspertų sąrašą, į kurį įtraukiami 16 straipsnio 1 dalyje nurodyti ekspertai ir kiti Agentūros tiesiogiai nustatyti ekspertai.
	4.	Agentūra nuolat atnaujina ekspertų sąrašą, į kurį įtraukiami 16 straipsnio 1 dalyje nurodyti ekspertai ir kiti Agentūros tiesiogiai nustatyti ekspertai, taip pat tų ekspertų kvalifikacija.



Pakeitimas		70
Pasiūlymas dėl reglamento
16 straipsnio 5 dalis
	

	Komisijos siūlomas tekstas
	Pakeitimas

	5.	14 straipsnio 9 dalies nuostatos dėl nepriklausomumo, 14 straipsnio 13 dalies sutartinės nuostatos ir 14 straipsnio 14 dalies nuostatos dėl finansinių susitarimų dėl atlyginimų mutatis mutandis taikomos bet kuriam ekspertui, dirbančiam komitetų ar forumo darbo grupėje arba vykdančiam bet kurią kitą Agentūros užduotį.
	5.	14 straipsnio 10 dalies nuostatos dėl nepriklausomumo, 14 straipsnio 14 dalies sutartinės nuostatos ir 14 straipsnio 15 dalies nuostatos dėl finansinių susitarimų dėl atlyginimų mutatis mutandis taikomos bet kuriam ekspertui, dirbančiam komitetų ar forumo darbo grupėje arba vykdančiam bet kurią kitą Agentūros užduotį.



Pakeitimas		71
Pasiūlymas dėl reglamento
17 straipsnio 5 dalis
	

	Komisijos siūlomas tekstas
	Pakeitimas

	5.	Forumas Valdančiajai tarybai parengia pasiūlymą dėl savo darbo tvarkos taisyklių. Darbo tvarkos taisyklėse nustatoma pirmininko paskyrimo bei pakeitimo, narių pakeitimo ir tam tikrų užduočių pavedimo darbo grupėms tvarka.
	5.	Forumas Valdančiajai tarybai parengia tvirtinti pasiūlymą dėl savo darbo tvarkos taisyklių. Darbo tvarkos taisyklėse nustatoma pirmininko paskyrimo bei pakeitimo, narių pakeitimo ir tam tikrų užduočių pavedimo darbo grupėms tvarka.



Pakeitimas		72
Pasiūlymas dėl reglamento
19 straipsnio 1 dalis
	

	Komisijos siūlomas tekstas
	Pakeitimas

	1.	Vykdomasis direktorius paskelbia komitetų ir forumo narius Agentūros interneto svetainėje. Pavieniai nariai gali paprašyti neskelbti jų pavardžių viešai, jei, jų manymu, tai būtų jiems pavojinga. Vykdomasis direktorius sprendžia, ar patenkinti tokius prašymus. Paskelbiant apie nario paskyrimą, taip pat nurodoma jo profesinė kvalifikacija.
	1.	Vykdomasis direktorius paskelbia komitetų ir forumo narius ir 16 straipsnio 4 dalyje nurodytą ekspertų sąrašą Agentūros interneto svetainėje. Pavieniai nariai ir ekspertai gali paprašyti neskelbti jų pavardžių viešai, jei, jų manymu, tai būtų jiems pavojinga. Vykdomasis direktorius sprendžia, ar patenkinti tokius prašymus. Paskelbiant apie nario paskyrimą, taip pat nurodoma jo profesinė kvalifikacija.



Pakeitimas		73
Pasiūlymas dėl reglamento
19 straipsnio 3 dalis
	

	Komisijos siūlomas tekstas
	Pakeitimas

	3.	Posėdžiuose Valdančiosios tarybos nariai, vykdomasis direktorius, komitetų ir forumo pirmininkai ir nariai taip pat visi dalyvaujantys ekspertai deklaruoja bet kokius papildomus interesus, kurie galėtų būti laikomi pažeidžiančiais narių pareigas pagal 14 straipsnio 10 dalį tam tikrais darbotvarkės klausimais. Tokius interesus deklaravęs asmuo nedalyvauja balsavime atitinkamu klausimu.
	3.	Kiekviename posėdyje Valdančiosios tarybos nariai, vykdomasis direktorius, komitetų ir forumo pirmininkai ir nariai taip pat visi dalyvaujantys ekspertai ir patarėjai deklaruoja bet kokius papildomus interesus, kurie galėtų būti laikomi pažeidžiančiais narių pareigas pagal 14 straipsnio 10 dalį tam tikrais darbotvarkės klausimais. Tokius interesus deklaravęs asmuo nedalyvauja balsavime atitinkamu klausimu.



Pakeitimas		74
Pasiūlymas dėl reglamento
19 straipsnio 3 a dalis (nauja)
	

	Komisijos siūlomas tekstas
	Pakeitimas

	
	3a.	Valdančiosios tarybos nariai, komitetų pirmininkai ir nariai, forumas ir bet kokie dalyvaujantys ekspertai ir patarėjai nedelsdami praneša vykdomajam direktoriui apie bet kokius bandymus jiems daryti spaudimą arba bandymus daryti netinkamą įtaką.



Pakeitimas		75
Pasiūlymas dėl reglamento
27 straipsnio 1 dalies įžanginė dalis
	

	Komisijos siūlomas tekstas
	Pakeitimas

	Iki kiekvienų metų pabaigos, remdamasi vykdomojo direktoriaus projektu, Valdančioji taryba patvirtina bendrojo programavimo dokumento projektą, apimantį:
	Iki kiekvienų metų pabaigos, remdamasi vykdomojo direktoriaus pasiūlymu, Valdančioji taryba patvirtina bendrojo programavimo dokumento projektą, apimantį:



Pakeitimas		76
Pasiūlymas dėl reglamento
27 straipsnio 1 dalies d a punktas (naujas)
	

	Komisijos siūlomas tekstas
	Pakeitimas

	
	da)	Agentūros finansinių ir žmogiškųjų išteklių, reikalingų dabartinėms ir būsimoms užduotims vykdyti, pakankamumo vertinimą;



Pakeitimas		77
Pasiūlymas dėl reglamento
27 straipsnio 1 dalies d b punktas (naujas)
	

	Komisijos siūlomas tekstas
	Pakeitimas

	
	db)	veiksmingo naudojimosi narių ir ekspertų, nurodytų atitinkamai 14 straipsnio 6 dalyje ir 16 bei 35 straipsniuose, darbu strategiją;



Pakeitimas		78
Pasiūlymas dėl reglamento
27 straipsnio 1 dalies d c punktas (naujas)
	

	Komisijos siūlomas tekstas
	Pakeitimas

	
	dc)	strategiją dėl numatomų poreikių ir išlaidų, susijusių su komandiravimu pagal 35 straipsnio 2a dalį, ir dėl bet kokio sprendimo suteikti finansinę paramą nacionalinėms valdžios institucijoms, agentūroms ir mokslinių tyrimų institutams tam tikroms užduotims, kaip apibrėžta 41b straipsnyje, įgyvendinti.



Pakeitimas		79
Pasiūlymas dėl reglamento
29 straipsnio 4 a dalis (nauja)
	

	Komisijos siūlomas tekstas
	Pakeitimas

	
	4a.	Pagal Sąjungos sektorių teisės aktus taikomi tokio dydžio mokesčiai ir rinkliavos, kad jų pakaktų pagal tuos teisės aktus teikiamų paslaugų išlaidoms padengti.



Pakeitimas		80
Pasiūlymas dėl reglamento
29 straipsnio 4 b dalis (nauja)
	

	Komisijos siūlomas tekstas
	Pakeitimas

	
	4b.	Neviršydama pagal Sąjungos biudžeto taisykles priimto biudžeto, Agentūra nustato vidaus finansinių išteklių paskirstymą savo veiklai ir užduotims pagal savo įgaliojimus ir programavimo dokumentus.



Pakeitimas		81
Pasiūlymas dėl reglamento
29 straipsnio 5 dalies a punktas
	

	Komisijos siūlomas tekstas
	Pakeitimas

	a)	Agentūra įnašus į rezervą moka tik iš metų pabaigos biudžeto rezultatų, apibrėžtų Deleguotojo reglamento (ES) 2019/715 99 straipsnio 4 dalyje, jei tie rezultatai yra teigiami ir gaunami iš surinktų mokesčių ir rinkliavų pajamų, kurios yra didesnės už atitinkamais metais biudžete numatytas sumas;
	a)	Agentūra įnašus į rezervą moka tik iš metų pabaigos biudžeto rezultatų, apibrėžtų Deleguotojo reglamento (ES) 2019/715 99 straipsnio 4 dalyje, jei tie rezultatai yra teigiami ir gaunami iš surinktų mokesčių ir rinkliavų pajamų, kurios yra didesnės už atitinkamais metais biudžete numatytas sumas, atsižvelgiant į naujausią iš dalies pakeistą biudžetą, kurį patvirtina Agentūros valdančioji taryba;



Pakeitimas		82
Pasiūlymas dėl reglamento
29 straipsnio 5 dalies b punktas
	

	Komisijos siūlomas tekstas
	Pakeitimas

	b)	bet kuriuo metu į N metus N + 1 metų biudžeto projekte įtrauktas rezervas neviršija 8 proc. visos N – 1 metais realizuotos Agentūros pajamų iš 3 dalies b punkte nurodytų mokesčių ir rinkliavų ir 3 dalies a punkte nurodyto Sąjungos įnašo sumos ir taip pat neviršija 8 proc. bendros faktinės Agentūros N – 1 metais patirtų administracinių ir veiklos išlaidų sumos, neatsižvelgiant į tai, kuri suma mažesnė;
	b)	bet kuriuo metu į N metus N + 1 metų biudžeto projekte įtrauktas rezervas neviršija 15 proc. bendros faktinės sumos, gautos per paskutinius penkerius metus iš agentūros pajamų, gautų iš 3 dalies b punkte nurodytų mokesčių ir rinkliavų, vidurkio;



Pakeitimas		83
Pasiūlymas dėl reglamento
29 straipsnio 5 dalies c a punktas (naujas)
	

	Komisijos siūlomas tekstas
	Pakeitimas

	
	ca)	savo metinėje veiklos ataskaitoje Agentūra kasmet praneša apie rezervo pradinį likutį, įplaukas, išmokas ir pateikia pagrindimus;



Pakeitimas		84
Pasiūlymas dėl reglamento
29 straipsnio 6 dalis
	

	Komisijos siūlomas tekstas
	Pakeitimas

	6.	Komisija gali peržiūrėti 5 dalyje nustatytas rezervo sąlygas ir jai pagal 46 straipsnio 1 dalį suteikiami įgaliojimai priimti deleguotuosius aktus, kuriais, remiantis tokia peržiūra, iš dalies keičiama 5 dalis.
	6.	Ketvirtųjų rezervo veikimo metų pabaigoje Komisija pateikia Europos Parlamentui ir Tarybai rezervo veikimo įvertinimą. Kai tikslinga, Komisija pateikia Europos Parlamentui ir Tarybai pasiūlymą dėl teisėkūros procedūra priimamo akto siekiant pritaikyti rezervą.



Pakeitimas		85
Pasiūlymas dėl reglamento
30 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Agentūra stebi savo sąnaudas, o vykdomasis direktorius Europos Parlamentui, Tarybai, Komisijai ir Audito Rūmams teikiamoje metinėje veiklos ataskaitoje laiku pateikia išsamią ir pagrįstą informaciją apie sąnaudas, kurios turi būti padengtos mokesčiais ir rinkliavomis, patenkančiais į šio reglamento taikymo sritį.




Pakeitimas		86
Pasiūlymas dėl reglamento
30 a straipsnis (naujas)
	

	Komisijos siūlomas tekstas
	Pakeitimas

	
	30a straipsnis	

	
	Mokesčių peržiūra

	
	1.	Ne vėliau kaip ... [dveji metai po šio reglamento taikymo pradžios dienos] ir po to kas trejus metus Komisija įvertina Agentūrai mokėtinų mokesčių biudžetinį tinkamumą ir atitinkamai juos pritaiko, visų pirma siekdama užtikrinti, kad iš mokesčių gautų pajamų, kartu su kitais Agentūros pajamų šaltiniais, pakaktų suteiktų paslaugų išlaidoms padengti.

	
	2.	Ne vėliau kaip per dvejus metus po ... [šio reglamento taikymo pradžios data] ir po to kas trejus metus Komisija pateikia Europos Parlamentui ir Tarybai ataskaitą dėl Agentūrai mokėtinų mokesčių biudžetinio tinkamumo ir dėl mokesčių darnos ir konsolidavimo.



Pakeitimas		87
Pasiūlymas dėl reglamento
35 straipsnio pavadinimas
	

	Komisijos siūlomas tekstas
	Pakeitimas

	Deleguotieji nacionaliniai ekspertai ir kiti darbuotojai
	Deleguotieji nacionaliniai ekspertai ir kiti darbuotojai, veikiantys tarnybos interesais



Pakeitimas		88
Pasiūlymas dėl reglamento
35 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Agentūros įdarbinti pareigūnai ir kiti tarnautojai, tarnybos interesais ir laikantis Reglamento Nr. 31 (EEB), Nr. 11 (EAEB) dėl pareigūnų tarnybos nuostatų 37 straipsnio ir Reglamento Nr. 31 (EEB), Nr. 11 (EAEB) dėl kitų tarnautojų įdarbinimo sąlygų 51 straipsnio, gali būti komandiruojami į valstybių narių kompetentingas institucijas arba į kitas viešąsias įstaigas, kurioms pavesta vykdyti su Agentūros įgaliojimais susijusias užduotis.

	
	Toks komandiravimas nedaro poveikio Agentūros pajėgumui, užduotims ir darbui, neturi įtakos atitinkamų darbuotojų nepriklausomumui ir jam taikomos atitinkamos apsaugos priemonės, susijusios su interesų konfliktais ir konfidencialumu. 



Pakeitimas		89
Pasiūlymas dėl reglamento
35 straipsnio 2 b dalis (nauja)
	

	Komisijos siūlomas tekstas
	Pakeitimas

	
	2b.	Valdančioji taryba gali priimti sprendimą, kuriuo nustatomos sąlygos, kuriomis gali būti atliekami 2a dalyje nurodyti laikini paskyrimai arba komandiruotės tarnybos interesais.



Pakeitimas		90
Pasiūlymas dėl reglamento
37 straipsnio 2 dalis
	

	Komisijos siūlomas tekstas
	Pakeitimas

	2.	Dėl visos kitos informacijos ir duomenų, kurie nėra nurodyti 1 dalyje, Valdančioji taryba, remdamasi vykdomojo direktoriaus pasiūlymu ir susitarusi su Komisija, patvirtina taisykles, kuriomis užtikrina visuomenei galimybę susipažinti su reguliavimo, moksline ir technine informacija apie cheminių medžiagų ir mišinių ar gaminių sudėtyje esančių cheminių medžiagų saugą, jei tokia informacija nėra konfidenciali, kaip nurodyta Sąjungos sektorių teisės aktuose.
	2.	Visai Agentūros turimai reguliavimo, mokslinei ir techninei informacijai apie medžiagų – atskirų ir esančių mišinių ar gaminių sudėtyje – saugą, kai netaikoma 1 dalis, taikomas 37a straipsnis nedarant poveikio konkrečioms Sąjungos teisės aktų nuostatoms dėl informacijos atskleidimo.



Pakeitimas		91
Pasiūlymas dėl reglamento
37 a straipsnis (naujas)
	

	Komisijos siūlomas tekstas
	Pakeitimas

	
	37a straipsnis	

	
	Galimybė susipažinti su dokumentais

	
	1.	Agentūros turimiems dokumentams taikomas Reglamentas (EB) Nr. 1049/2001 ir Europos Parlamento ir Tarybos reglamentas (EB) Nr. 1367/20061a.

	
	2.	Valdančioji taryba priima praktines taisykles dėl Reglamento (EB) Nr. 1049/2001 ir Reglamento (EB) Nr. 1367/2006 6 ir 7 straipsnių įgyvendinimo, užtikrindama kuo didesnes galimybes susipažinti su jos turimais dokumentais.

	
	3.	Sprendimus, kuriuos Agentūra priima pagal Reglamento (EB) Nr. 1049/2001 8 straipsnį, galima apskųsti ombudsmenui arba pateikti ieškinį Teisingumo Teismui, laikantis SESV 228 ir 263 straipsniuose nustatytų sąlygų.

	
	_________________

	
	1a 2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006 9 25, p. 13–19, ELI: http://data.europa.eu/eli/reg/2006/1367/oj).



Pakeitimas		92
Pasiūlymas dėl reglamento
38 straipsnio 3 dalis
	

	Komisijos siūlomas tekstas
	Pakeitimas

	3.	Valdančiosios tarybos nariai, vykdomasis direktorius, komitetų, Apeliacinės komisijos ir forumo nariai, darbo grupių veikloje dalyvaujantys išorės ekspertai ir Agentūros darbuotojai laikosi konfidencialumo reikalavimų, nustatytų SESV 339 straipsnyje, net ir nustoję eiti savo pareigas.
	3.	Valdančiosios tarybos nariai, vykdomasis direktorius, komitetų, Apeliacinės komisijos ir forumo nariai, darbo grupių veikloje dalyvaujantys ekspertai ir Agentūros darbuotojai laikosi konfidencialumo reikalavimų, nustatytų SESV 339 straipsnyje, net ir nustoję eiti savo pareigas.



Pakeitimas		93
Pasiūlymas dėl reglamento
41 a straipsnis (naujas)
	

	Komisijos siūlomas tekstas
	Pakeitimas

	
	41a straipsnis	

	
	Akredituotų suinteresuotųjų subjektų asamblėja

	
	1.	41 straipsnio tikslais Agentūra sukuria ir koordinuoja akredituotų suinteresuotųjų subjektų asamblėją (toliau – Asamblėja). 

	
	2.	Asamblėja siekia stiprinti akredituotų suinteresuotųjų subjektų ir Agentūros ryšius ir sudaryti palankesnes sąlygas jiems prisidėti prie Agentūros užduočių vykdymo.

	
	3.	Vykdomasis direktorius arba vykdomojo direktoriaus atstovas turi teisę stebėtojo teisėmis dalyvauti visuose Asamblėjos posėdžiuose. Asamblėjai pirmininkauja Agentūros atstovas. Agentūros akredituotų suinteresuotųjų subjektų sąrašas viešai skelbiamas Agentūros interneto svetainėje.

	
	4.	Valdančioji taryba sudaro Asamblėjos narių, atrinktų iš 15 straipsnio 1 dalyje nurodytų suinteresuotųjų subjektų, sąrašą ir užtikrina proporcingą pramonės atstovų ir pilietinės visuomenės organizacijų atstovavimą tarp tų narių.



Pakeitimas		94
Pasiūlymas dėl reglamento
41 b straipsnis (naujas)
	

	Komisijos siūlomas tekstas
	Pakeitimas

	
	41b straipsnis	

	
	Nacionalinių valdžios institucijų, agentūrų ir mokslinių tyrimų institutų tinklaveika

	
	1.	Agentūra skatina jos kompetencijos srityse veikiančių nacionalinių valdžios institucijų, agentūrų ir mokslinių tyrimų institutų tinklaveiką. Tokios tinklaveikos tikslas yra visų pirma mokslinio bendradarbiavimo palengvinimas koordinuojant veiklą, keitimasis informacija, bendrų projektų kūrimas ir įgyvendinimas, keitimasis ekspertinėmis žiniomis ir geriausia praktika Agentūros kompetencijos srityse.

	
	2.	Šio straipsnio tikslais Valdančioji taryba vykdomojo direktoriaus siūlymu sudaro valstybių narių paskirtų 1 dalyje nurodytų nacionalinių valdžios institucijų, agentūrų ir mokslinių tyrimų institutų, galinčių individualiai arba per tinklus padėti Agentūrai vykdyti jos užduotis, sąrašą, viešai skelbtiną Agentūros interneto svetainėje. Nedarant poveikio Agentūrai sektorių teisės aktais pavestoms užduotims, Agentūra gali toms nacionalinėms valdžios institucijoms, agentūroms ir mokslinių tyrimų institutams pavesti tam tikras užduotis, visų pirma atlikti paruošiamąjį darbą, susijusį su mokslinėmis nuomonėmis, teikti mokslinę ir techninę pagalbą, rinkti duomenis ir nustatyti kylančią riziką. Už kai kurių tų užduočių atlikimą gali būti suteikta finansinė parama pagal 3 dalį.

	
	3.	Valdančioji taryba priima sprendimus suteikti finansinę paramą nacionalinėms valdžios institucijoms, agentūroms ir mokslinių tyrimų institutams, įtrauktiems į 2 dalyje nurodytą sąrašą, tam tikroms užduotims atlikti.



Pakeitimas		95
Pasiūlymas dėl reglamento
43 straipsnio 1 dalis
	

	Komisijos siūlomas tekstas
	Pakeitimas

	Agentūra padeda valstybėms narėms ir Komisijai skatinti pakeisti kenksmingiausias chemines medžiagas saugesnėmis ir tvaresnėmis alternatyviomis medžiagomis ir technologijomis ir kurti atitinkamas mokslines metodikas, įskaitant metodus, kuriuos taikant nenaudojami gyvūnai, skirtus cheminių medžiagų pavojams, taip pat cheminių medžiagų naudojimo rizikai ir socialiniam bei ekonominiam poveikiui įvertinti. Tokia pagalba apima palankesnių sąlygų keistis informacija sudarymą, taip pat dalyvavimą atitinkamoje mokslinių tyrimų, plėtros ir inovacijų veikloje, kuriai taikomi atitinkami Sąjungos sektorių teisės aktai, ir palankesnių sąlygų ją vykdyti sudarymą.
	1.	Agentūra padeda valstybėms narėms ir Komisijai skatinti pakeisti kenksmingiausias ir kitas pavojingąsias chemines medžiagas ir jų grupes saugesnėmis ir tvaresnėmis alternatyviomis medžiagomis ir technologijomis ir kurti, teisiškai pripažinti, įsisavinti ir tarptautiniu mastu validuoti atitinkamas mokslines metodikas, įskaitant metodus, kuriuos taikant nenaudojami gyvūnai, skirtus cheminių medžiagų pavojams, taip pat cheminių medžiagų naudojimo rizikai ir socialiniam bei ekonominiam poveikiui įvertinti. Tokia pagalba apima palankesnių sąlygų keistis informacija sudarymą, pagalbą apibrėžiant duomenų generavimo poreikius, taip pat dalyvavimą atitinkamoje mokslinių tyrimų, plėtros ir inovacijų veikloje, kuriai taikomi atitinkami Sąjungos sektorių teisės aktai, įskaitant Europos Parlamento ir Tarybos reglamentą (ES) 2021/6951a, ir kuri aprėpia ekspozomą, kai taikoma, ir palankesnių sąlygų ją vykdyti sudarymą.

	
	_________________

	
	1a 2021 m. balandžio 28 d. Europos Parlamento ir Tarybos reglamentas (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013 (OL L 170, 2021 5 12, p. 1, ELI: http://data.europa.eu/eli/reg/2021/695/oj).



Pakeitimas		96
Pasiūlymas dėl reglamento
43 straipsnio 1 a dalis (nauja)
	

	Komisijos siūlomas tekstas
	Pakeitimas

	
	1a.	Agentūra skelbia metinę ataskaitą, kurioje pateikia savo rekomendacijas dėl žinių ir duomenų spragų, susijusių su reguliavimo mokslu ir reguliavimo poreikiais, taip pat tiriamuoju ir fundamentiniu mokslu, bet kurioje savo kompetencijos srityje, atsižvelgdama į kylančią riziką ir glaudžiai bendradarbiaudama bei nuolat sąveikaudama su atitinkamomis Sąjungos ir tarptautinėmis įstaigomis.



Pakeitimas		97
Pasiūlymas dėl reglamento
44 straipsnio 1 dalis
	

	Komisijos siūlomas tekstas
	Pakeitimas

	Agentūra bendradarbiauja su kitomis įstaigomis, įsteigtomis pagal Sąjungos teisę, įskaitant, be kita ko, Europos ligų prevencijos ir kontrolės centrą, Europos aplinkos agentūrą, Europos maisto saugos tarnybą, Europos vaistų agentūrą ir Europos darbuotojų saugos ir sveikatos agentūrą, dėl atitinkamų mokslinių nuomonių teikimo, keitimosi duomenimis ir informacija, įskaitant galimą susijusių duomenų formatų ir kontroliuojamųjų žodynų nustatymą, kad būtų sudarytos palankesnės sąlygos tokiam keitimuisi, ir mokslinių metodikų, įskaitant metodus, kuriuos taikant nenaudojami gyvūnai, kūrimą cheminių medžiagų vertinimo srityje.
	1.	Agentūra bendradarbiauja su kitomis įstaigomis, įsteigtomis pagal Sąjungos teisę, įskaitant, be kita ko, Europos ligų prevencijos ir kontrolės centrą (ECDC), Europos aplinkos agentūrą (EAA), Europos maisto saugos tarnybą (EFSA), Europos vaistų agentūrą (EMA) ir Europos darbuotojų saugos ir sveikatos agentūrą (EU-OSHA), dėl atitinkamų mokslinių nuomonių teikimo, keitimosi duomenimis ir informacija, įskaitant galimą susijusių duomenų formatų ir kontroliuojamųjų žodynų nustatymą, kad būtų sudarytos palankesnės sąlygos tokiam keitimuisi, ir mokslinių metodikų, įskaitant metodus, kuriuos taikant nenaudojami gyvūnai, kūrimą cheminių medžiagų vertinimo srityje.



Pakeitimas		98
Pasiūlymas dėl reglamento
44 straipsnio 1 a dalis (nauja)
	

	Komisijos siūlomas tekstas
	Pakeitimas

	
	1a.	Agentūra užtikrina bendradarbiavimą su Europos Sąjungos bandymų su gyvūnais alternatyvų etalonine laboratorija (EURL ECVAM), visų pirma atsižvelgiant į mokslinės metodologijos ir mokymo veiklos rengimą.



Pakeitimas		99
Pasiūlymas dėl reglamento
44 straipsnio 1 b dalis (nauja)
	

	Komisijos siūlomas tekstas
	Pakeitimas

	
	1b.	Iš Agentūros, EFSA, EMA, ECDC, EAA ir EU-OSHA darbuotojų sudaroma nuolatinė darbo grupė (toliau – darbo grupė).



Pakeitimas		100
Pasiūlymas dėl reglamento
44 straipsnio 1 c dalis (nauja)
	

	Komisijos siūlomas tekstas
	Pakeitimas

	
	1c.	Darbo grupė daugiausia dėmesio skiria visų pirma tarpsektoriniams klausimams, kuriems gali būti naudingas bendros sveikatos koncepcija ir ekspozomu grindžiamas požiūris. Darbo grupė remiasi esamais bendradarbiavimo mechanizmais, kuo labiau išnaudodama sinergiją ir vengdama dubliavimo.



Pakeitimas		101
Pasiūlymas dėl reglamento
44 straipsnio 1 d dalis (nauja)
	

	Komisijos siūlomas tekstas
	Pakeitimas

	
	1d.	Agentūra koordinuoja darbo grupės darbą 12 mėnesių nuo jos sudarymo dienos. Po to darbo grupės darbo koordinavimas ir pirmininkavimas, įskaitant vadovavimą darbo grupės posėdžių ir veiklos koordinavimui, vyksta rotacijos tarp agentūrų principu kas 12 mėnesių, atsižvelgiant į jos veiksmų programą, nurodytą 1l dalyje.



Pakeitimas		102
Pasiūlymas dėl reglamento
44 straipsnio 1 e dalis (nauja)
	

	Komisijos siūlomas tekstas
	Pakeitimas

	
	1e.	Darbo grupę sudaro kiekvienos 1b dalyje nurodytos agentūros darbuotojai. Kiekvienos agentūros vykdomasis direktorius skiria atstovą į darbo grupę, o kiekvienas atstovas teikia savo atitinkamam vykdomajam direktoriui pažangos ataskaitą. Komisijos atstovas kviečiamas dalyvauti darbo grupės posėdžiuose siekiant užtikrinti glaudų darbo grupės ir Komisijos bendradarbiavimą.



Pakeitimas		103
Pasiūlymas dėl reglamento
44 straipsnio 1 f dalis (nauja)
	

	Komisijos siūlomas tekstas
	Pakeitimas

	
	1f.	Kiekviena 1b punkte nurodyta agentūra savo organizacinėje struktūroje įsteigia ryšių punktą, kad būtų koordinuojamas atitinkamas jos indėlis į bendrą veiklą ir būtų perduodama agentūros pozicija strateginiais klausimais. Kiekvienas ryšių punktas nuolat informuoja savo valdymo ir tarpžinybinius mechanizmus apie atitinkamus pokyčius darbo grupėje.



Pakeitimas		104
Pasiūlymas dėl reglamento
44 straipsnio 1 g dalis (nauja)
	

	Komisijos siūlomas tekstas
	Pakeitimas

	
	1g.	Darbo grupės nariai prireikus gali ieškoti galimybių bendradarbiauti su kitais kiekvienos agentūros atstovais, siekdami gauti jų indėlį ir rekomendacijas, kurie padėtų įgyvendinti veiksmus.



Pakeitimas		105
Pasiūlymas dėl reglamento
44 straipsnio 1 h dalis (nauja)
	

	Komisijos siūlomas tekstas
	Pakeitimas

	
	1h.	Darbo grupės posėdžiuose gali dalyvauti stebėtojai ir išorės ekspertai, kai reikia, pritarus darbo grupės nariams.



Pakeitimas		106
Pasiūlymas dėl reglamento
44 straipsnio 1 i dalis (nauja)
	

	Komisijos siūlomas tekstas
	Pakeitimas

	
	1i.	Darbo grupė neveikia kaip sprendimus priimantis organas. Darbo grupė gali agentūrų vyresniajai vadovybei pasiūlyti veiksmų rekomendacijas. Kiekvienos agentūros atstovai darbo grupėje atlieka patariamąjį vaidmenį vykdomųjų direktorių ir jų atstovaujamos agentūros vyresniosios vadovybės atžvilgiu ir, kai tinkama, bendradarbiauja su Komisija ir kitais suinteresuotaisiais subjektais, siekdami gauti informacijos ir konsultacijas.



Pakeitimas		107
Pasiūlymas dėl reglamento
44 straipsnio 1 j dalis (nauja)
	

	Komisijos siūlomas tekstas
	Pakeitimas

	
	1j.	Darbo grupė susitinka šešis kartus per metus, o bent kartą per metus rengiamas fizinis posėdis, kuris yra labiau strateginio pobūdžio. Prireikus gali būti rengiami ad hoc posėdžiai.



Pakeitimas		108
Pasiūlymas dėl reglamento
44 straipsnio 1 k dalis (nauja)
	

	Komisijos siūlomas tekstas
	Pakeitimas

	
	1k.	Iki kiekvienų metų gruodžio 31 d. darbo grupės nariai parengia ir tvirtina metinę veiksmų programą, kurioje aprašomas 1b dalyje nurodytų agentūrų bendro darbo, susijusio su bendra sveikatos koncepcija ir ekspozomu, planas.

	
	Veiksmų programoje numatomi tikslai, kurių siekia darbo grupė, konkretūs veiksmai ir išdavos, kad tie tikslai būtų pasiekti, taip pat apytikslis tokių veiksmų įgyvendinimo tvarkaraštis, ir ši programa grindžiama šiais tikslais, susijusiais su bendra sveikatos koncepcija ir ekspozomu:

	
	a) palengvinti strateginį įgyvendinimo koordinavimą;

	
	b) skatinti mokslinių tyrimų koordinavimą;

	
	c) stiprinti pajėgumo kūrimą;

	
	d) stiprinti komunikaciją ir suinteresuotųjų subjektų dalyvavimą;

	
	e) remti jungtinių partnerysčių kūrimą.



Pakeitimas		109
Pasiūlymas dėl reglamento
44 straipsnio 1 l dalis (nauja)
	

	Komisijos siūlomas tekstas
	Pakeitimas

	
	1l.	1l dalyje nurodyta veiksmų sistema dera su atitinkamais kiekvienos agentūros įgaliojimais ir netrukdo jų teisės aktuose nustatytai veiklai.



Pakeitimas		110
Pasiūlymas dėl reglamento
45 straipsnio 2 dalis
	

	Komisijos siūlomas tekstas
	Pakeitimas

	2.	Nustačiusi klausimus, dėl kurių nuomonės gali išsiskirti, Agentūra susisiekia su atitinka įstaiga siekdama užtikrinti, kad būtų pasidalinta visa atitinkama moksline ar technine informacija ir nustatyti moksliniai ar techniniai klausimai, kurie gali būti ginčytini.
	2.	Nustačiusi klausimus, dėl kurių nuomonės gali išsiskirti, kaip nurodyta 1 dalyje, Agentūra susisiekia su atitinka kita įstaiga siekdama užtikrinti, kad būtų pasidalinta visa atitinkama moksline ar technine informacija ir nustatyti moksliniai ar techniniai klausimai, kurie gali būti ginčytini.



Pakeitimas		111
Pasiūlymas dėl reglamento
45 straipsnio 3 dalis
	

	Komisijos siūlomas tekstas
	Pakeitimas

	3.	Agentūra ir atitinkama įstaiga bendradarbiauja, kad pašalintų skirtumus. Jei Agentūra ir atitinkama įstaiga skirtumų pašalinti negali, jos parengia bendrą ataskaitą. Ataskaitoje aiškiai išdėstomi ginčytini moksliniai klausimai, nurodomi atitinkami duomenų neaiškumai ir pagrindinės skirtingų nuomonių priežastys, be kita ko, dėl metodinių skirtumų, ir ji paskelbiama viešai. Jei atitinkama įstaiga yra Sąjungos agentūra arba mokslinis komitetas, Agentūra bendrą ataskaitą pateikia Komisijai.
	3.	Agentūra ir atitinkama kita įstaiga bendradarbiauja, kad pašalintų skirtumus, atsižvelgdama į aukšto sveikatos ir aplinkos apsaugos lygio tikslą. Jei Agentūra ir atitinkama kita įstaiga skirtumų pašalinti negali, jos parengia bendrą ataskaitą. Ataskaitoje aiškiai išdėstomi ginčytini moksliniai klausimai, nurodomi atitinkami duomenų neaiškumai ir pagrindinės nuomonių skirtumų priežastys, be kita ko, su metodiniais skirtumais susijusios priežastys. Ataskaita paskelbiama viešai. Jei atitinkama kita įstaiga yra Sąjungos agentūra arba mokslinis komitetas, Agentūra bendrą ataskaitą taip pat pateikia Komisijai.



Pakeitimas		112
Pasiūlymas dėl reglamento
46 straipsnis
	

	Komisijos siūlomas tekstas
	Pakeitimas

	46 straipsnis
	Išbraukta.

	Deleguotieji įgaliojimai
	

	1. 29 straipsnio 6 dalyje nurodyti įgaliojimai priimti deleguotuosius aktus Komisijai suteikiami pagal šio straipsnio sąlygas penkerių metų laikotarpiui nuo [LB: tekste įrašyti šio reglamento įsigaliojimo datą]. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimų suteikimas automatiškai pratęsiamas tokios pačios trukmės laikotarpiams, išskyrus atvejus, kai Europos Parlamentas ar Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno penkerių metų laikotarpio pabaigos.
	

	2. Europos Parlamentas arba Taryba gali bet kada atšaukti 1 dalyje nurodytus deleguotuosius įgaliojimus. Sprendimu dėl atšaukimo nutraukiamas tame sprendime nurodytų įgaliojimų suteikimas. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų teisėtumui.
	

	3. Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros38 nustatytais principais.
	

	4. Kai tik Komisija priima deleguotąjį aktą, apie tai ji tuo pačiu metu praneša Europos Parlamentui ir Tarybai.
	

	5. Pagal 1 dalį priimtas deleguotasis aktas įsigalioja tik tuomet, jeigu per tris mėnesius nuo pranešimo apie jį Europos Parlamentui ir Tarybai dienos nei Europos Parlamentas, nei Taryba nepareiškė prieštaravimų, arba jeigu iki to laikotarpio pabaigos tiek Europos Parlamentas, tiek Taryba pranešė Komisijai, kad jie nepareikš prieštaravimų. Europos Parlamento arba Tarybos iniciatyva tas laikotarpis pratęsiamas trimis mėnesiais.
	

	_________________
	

	38 OL L 123, 2016 5 12, p. 1, ELI: http://data.europa.eu/eli/agree_interinstit/2016/512/oj.
	



Pakeitimas		113
Pasiūlymas dėl reglamento
48 straipsnio 1 dalies 3 punktas
	

	Komisijos siūlomas tekstas
	Pakeitimas

	3)	77 straipsnio 1 dalis išbraukiama;
	3)	77 straipsnio 1 dalis ir 3 dalies b ir c punktai yra išbraukiami;



Pakeitimas		114
Pasiūlymas dėl reglamento
54 straipsnio pavadinimas
	

	Komisijos siūlomas tekstas
	Pakeitimas

	Įvertinimas
	Įvertinimas ir peržiūra



Pakeitimas		115
Pasiūlymas dėl reglamento
54 straipsnio 2 dalis
	

	Komisijos siūlomas tekstas
	Pakeitimas

	2.	Įvertinamas galimas poreikis keisti Agentūros įgaliojimus ir tokio pakeitimo finansinis poveikis.
	2.	Įvertinamas galimas poreikis keisti Agentūros įgaliojimus ir tokio pakeitimo finansinis poveikis. Atliekant vertinimą, taip pat įvertinamas komitetų veikimas ir ar būtų tinkama suderinti arba pritaikyti šio reglamento 14 ir 15 straipsnius.



Pakeitimas		116
Pasiūlymas dėl reglamento
54 straipsnio 3 dalis
	

	Komisijos siūlomas tekstas
	Pakeitimas

	3.	Komisija įvertinimo išvadas pateikia Europos Parlamentui, Tarybai ir Valdančiajai tarybai. Kai tikslinga, įtraukiamas veiksmų planas ir tvarkaraštis. Įvertinimo rezultatus Komisija paskelbia viešai.
	3.	Komisija įvertinimo išvadas pateikia Europos Parlamentui, Tarybai ir Valdančiajai tarybai. Kai tikslinga, įtraukiamas veiksmų planas ir tvarkaraštis. Komisija, kai tikslinga, Europos Parlamentui ir Tarybai pateikia pasiūlymą dėl teisėkūros procedūra priimamo akto. Įvertinimo rezultatus Komisija paskelbia viešai.

